
转讜住驻讜转



 讗诪专 专讘 讛讜谞讗 讛诇讻讛 讻讗讞专讬诐. 讜讛讗讬讚谞讗 讗讬谉 讗谞讜 诪讚拽讚拽讬诐 讜专讙讬诇讬诐 讗谞讜 诇讝诪谉 讘注''讛 讻讚讗诪专讬谞谉 讘讞讙讬讙讛 (驻''讙 讚祝 讻讘.) 讻诪讗谉 诪拽讘诇讬谞谉 讛讗讬讚谞讗 住讛讚讜转讗 诪注''讛 讻诪讗谉 讻专讘讬 讬讜住讬 讻讚讬 砖诇讗 讬讛讗 讻诇 讗讞讚 讛讜诇讱 讜讘讜谞讛 讘诪讛 诇注爪诪讜: 诪爪讜讛 讚专讘讬诐 砖讗谞讬. 诪讻讗谉 拽砖讛 诇讛''讙 讚驻讬专砖 讚诪讬 砖诪转 诇讜 诪转 讘讬''讟 讛讗讞专讜谉 讚讗讘讬诇讜转 谞讜讛讙 讜诇讗 讗转讬 讬''讟 讛讗讞专讜谉 讚专讘谞谉 讜讚讞讬 讗讘讬诇讜转 讚讗讜专讬讬转讗 讚讻转讬讘 (注诪讜住 讞) 讜讗讞专讬转讛 讻讬讜诐 诪专 讚讛讻讗 讞讝讬谞谉 讚讗转讬讗 转驻诇讛 讚专讘谞谉 讜讚讞讬讗 拽专讗 讚诇注讜诇诐 讘讛诐 转注讘讜讚讜 讜讻谉 诪砖诪注 谞诪讬 讘专讬砖 讻转讜讘讜转 (讚祝 讚.) 讙讘讬 讞转谉 谞讜讛讙 讝' 讬诪讬 讛诪砖转讛 讜讗讞''讻 谞讜讛讙 讝' 讬诪讬 讗讘讬诇讜转 讜诪讚砖讘注转 讬诪讬 讛诪砖转讛 诪讘讟诇讬谉 讗讘诇讜转 讚讗讜专讬讬转讗 讻诇 砖讻谉 讬讜诐 讟讜讘 砖谞讬: 拽讟谉 驻讜专讞 诪讝诪谞讬谉 注诇讬讜. 驻专砖''讬 砖讛讘讬讗 砖转讬 砖注专讜转 讜注讚讬讬谉 诇讗 讛讙讬注 诇讬''讙 砖谞讛 讜讬讜诐 讗讞讚 讜诇讗 谞讛讬专讗 讚讗''讻 讗诪讗讬 讗诪专 讘住诪讜讱 诇讗转讜讬讬 拽讟谉 驻讜专讞 讛讬讬谞讜 砖讛讘讬讗 砖转讬 砖注专讜转 讚拽转谞讬 讘讘专讬讬转讗 讘讛讚讬讗 注''讻 驻专''讞 拽讟谉 驻讜专讞 讘转讜讱 讬''讙 砖谞讛 讜注讚讬讬谉 诇讗 讛讘讬讗 砖转讬 砖注专讜转 讬讚讜注讜转 砖讗讬谞谉 讙讚讜诇讜转 讻讚讬 诇讻讜祝 专讗砖谉 诇注讬拽专谉 砖讻谉 讛讜讗 砖讬注讜专诐 讜诇讛讻讬 拽专讬 诇讬讛 驻讜专讞 砖驻专讞讜 讜爪诪讞讜 讘讜 砖注专讜转 讗讘诇 讗讬谞谉 讙讚讜诇讜转 讻诇 讛砖讬注讜专 讜讛砖转讗 讛''驻 讗诪专转 讛讘讬讗 讚诪砖诪注 讛讘讬讗 讚讜拽讗 讜讛讚专 拽转谞讬 讗讬谉 诪讚拽讚拽讬谉 讘拽讟谉 讚诪砖诪注 讗驻讬诇讜 诇讗 讛讘讬讗 讗诇讗 砖''诪 诇讗转讜讬讬 拽讟谉 驻讜专讞 讜讗转讬 住讬驻讗 诇讙诇讜讬讬 专讬砖讗 讚诪讛 砖讛讜讗 讗讜诪专 讘专讬砖讗 讛讘讬讗 砖转讬 砖注专讜转 讛讬讬谞讜 驻讜专讞讜转 砖讗讬谞谉 砖注专讜转 诪诪砖 讜讻讚驻讬专砖 砖谞讻谞住 讘转讜讱 讬''讙 砖谞讛 讜讗''转 讜讛讗 讗诪专讬谞谉 诇注讬诇 拽讟谉 讛诪讜讟诇 讘注专讬住讛 注讜砖讬谉 讗讜转讜 住谞讬祝 讜讬''诇 讚讛转诐 讗讬讬专讬 讘注砖专讛 讜讛讻讗 诪讬讬专讬 讘砖诇砖讛 讗讜 砖诪讗 驻诇讬讙讬 讗讛讚讚讬: 

专诪讘"谉

讛讗 讚讗诪专讬' 讜讻讜转讬 注砖讜专讬 诪注砖专 讚讘诪讗讬 讚讻转讬讘 讘讗讜专讬讬转讗 诪讝讛专 讝讛讬专讬. 驻讬专砖讜 注砖讜专讬 诪注砖专 诪讗讬 讚讗讻讬诇 诇谞驻砖讬讛, 讗讘诇 诇讗讞专讬谞讬 诇讗 诪注砖专 讚诇讬转 诇讛讜 讜诇驻谞讬 注讜专 诇讗 转转谉 诪讻砖讜诇 讻讚讗讬转讗 讘驻"拽 讚讞讜诇讬谉 (讙' 注"讘), 讜讝讜 讛讬讗 砖砖谞讬谞讜 (讚诪讗讬 讝, 讚) 讛诇讜拽讞 讬讬谉 诪讘讬谉 讛讻讜转讬诐 讗讜诪专 砖谞讬 诇讜讙讬谉 砖讗谞讬 注转讬讚 诇讛驻专讬砖 讛专讬 讛谉 转专讜诪讛 注砖专讛 诪注砖专 专讗砖讜谉 讻讜'.





专砖讘"讗

拽诪"诇 讚讗讬谉 讞讜诪砖 诪注讻讘. 讜讗注"讙 讚讘注讬 诇讛 讘诪爪讬注讗 (讘驻专拽 讛讝讛讘 谞讚, 讗) 讞讜诪砖 诪注讻讘 讗讜 诇讗 诪注讻讘 讜诇讗 驻砖讟讜讛 诪讬讛讗 诪转谞讬', 诪砖讜诐 讚讗讬讻讗 诇讚讞讜讬讛 讚讘讻讚讬 谞拽讟讛 讜讗讙讘 砖讗专讛 谞拽讟讛.



讜讻讜转讬 注砖讜专讬 诪注砖专. 驻讬专讜砖: 诇讗讜 讘住转诐 讻讜转讬 拽讗诪专 讚讛讗 拽讬讬诪讗 诇谉 住转诐 讻讜转讬讬诐 讗讬谞谉 诪注砖专讬谉, 讜讻讚转谞谉 (讚诪讗讬 驻"讝, 诪"讚. 讙讬讟讬谉 讻讛, 讗): 讛诇讜拽讞 讬讬谉 诪讘讬谉 讛讻讜转讬讬诐 诪注专讘 砖讘转 讗讜诪专 砖谞讬 诇讜讙讬谉 砖讗谞讬 注转讬讚 诇讛驻专讬砖 讛专讬 讛谉 转专讜诪讛 注砖专讛 诪注砖专 专讗砖讜谉 转砖注讛 诪注砖专 砖谞讬, 讗诇诪讗 讗驻讬诇讜 转专讜诪讛 谞诪讬 诇讗 诪驻专砖讬 讻注诐 讛讗专抓. 讗诇讗 讛讻讗 讜讚讗讬 讘讻讜转讬讬诐 讛诪注砖专讬谉 拽讗诪专 讚讻讬讜谉 讚讛讞讝讬拽讜 讘讛 诇讗 讞讬讬砖讬谞谉 诇讛, 讚讻诇 诪爪讜讛 砖讛讞讝讬拽讜 讘讛 讛专讘讛 诪讚拽讚拽讬谉 讘讛. 讜诪讬讛讜 注讻砖讬讜 注砖讗讜诐 讻谞讻专讬诐 讙诪讜专讬谉 讻讚讗诪专讬谞谉 讘讞讜诇讬谉 (讜, 讗).



 讛讗 讚转谞讜 专讘谞谉 讗讬讝讛讜 注诐 讛讗专抓 讜讻讜'. 讛诇讻讛 讻讗讞专讬诐 砖讗驻讬诇讜 拽专讗 讜砖谞讛 讜诇讗 砖诪砖 转诇诪讬讚讬 讞讻诪讬诐 讗讬谉 诪讝诪谞讬谉 注诇讬讜, 讚讛讗 专诪讬 讘专 讞诪讗 注讘讚 注讜讘讚讗 讛讻讬. 讜诪讬讛讜 讗讬 讗诪专 砖诪注转讗 诪驻讜诪讬讛讜 讚专讘谞谉 讛专讬 讝讛 讻砖诪砖 转诇诪讬讚讬 讞讻诪讬诐 讻讚讗诪专讬谞谉 讘专讘 诪谞砖讬讗 讘专 转讞诇讬驻讗. 讜讻转讘 讛讙讗讜谉 专讘 讛讗讬 讝"诇 讜讛砖转讗 专讘谞谉 诇讗 讝讛讬专讬 讘讛 讘讛讗 诪讬诇转讗 讜拽讗 诪拽讬诇讬 讘讛.



诪注砖专 砖谞讬 砖驻讚讗讜 注诇 讬讚讬 讗住讬诪讜谉. 驻讬专砖 专砖"讬 讝"诇: 讗住讬诪讜谉 驻诇讗讟讜谉 砖讗讬谉 注诇讬讜 爪讜专讛, 讜讛讜讗 讛谞讻讜谉. 讜讘驻专拽 讛讝讛讘 (讘讘讗 诪爪讬注讗 诪讚, 讗) 讛讗专讻转讬 讘讛.





专讬讟讘"讗

拽诪砖诪注 诇谉 讚讗讬谉 讞讜诪砖 诪注讻讘. 驻讬专讜砖 诇讗讜 讚诪讬转讜讻讞讗 诪诪转谞讬转讬谉 讛讗讬 讚讬谞讗 讚讗讬讻讗 诇讚讞讜讬讬 讜诇诪讬诪专 讚讗讬讬讚讬 讚转谞讗 住讬驻讗 讜诇讗 讘诪注砖专 砖谞讬 讜讛拽讚砖 砖诇讗 谞驻讚讜 转谞讗 专讬砖讗 砖谞驻讚讜 讗诇讗 诪砖讜诐 讚住"诇 转诇诪讜讚讗 讚讛讻讬 讚讬谞讗 讗诪专 讛讻讬 讜讛讬讬谞讜 讚诇讗 驻砖讟讜讛 讘驻' 讛讝讛讘 诪讛讻讗 讚讛转诐 讗讬讘注讬讗 诇谉 讗讬 讞讜诪砖 诪注讻讘 讗讜 诇讗: 



诪讛讜 讚转讬诪讗 砖诪砖 诇讗 拽讘注 拽诪"诇 讚拽讘注. 讻诇讜诪专 讚讛砖诪砖 注讜诪讚 讛讜讗 讜诪砖诪砖 诇讛谉 讜诪注讜诪讚 讛讜讗 讗讜讻诇 讜讻讛讗讬 讙讜谞讗 诇讗 讛讜讬 拽讘讬注讜转讗 拽诪"诇 讚拽讘注 讗讙讘 拽讘讬注讜转讬讬讛讜 讚讻讬讜谉 讚讗讬谞讛讜 拽讘注讬 诪砖诪砖 砖诇讛谉 谞诪讬 讞砖讘讬谞谉 拽讘讬注讜转讗: 



讜讛讻讜转讬 诪讝诪谞讬谉 注诇讬讜. 驻讬专讜砖 讜诪砖诪注 讛砖转讗 诪诪转谞讬转讬谉 讚讗驻讬诇讜 转诇诪讬讚讬 讞讻诪讬诐 拽讗诪专 讚诪讝诪谞讬谉 注诇讬讜 讚住转诪讗 拽转谞讬 讜诪砖"讛 讗拽砖讬谞谉 诪讛讗 讚转谞讬讗 注诐 讛讗专抓 讗讬谉 诪讝诪谞讬谉 注诇讬讜, 讻诇讜诪专 转诇诪讬讚讬 讞讻诪讬诐, 讗讘诇 讜讚讗讬 诇讗 讘注讬 诇诪讬诪专 讚讗讬谉 讝讬诪讜谉 讘讬谞讬讛诐, 讗讘诇 诇诪讗谉 讚诪驻专砖 讚注诐 讛讗专抓 讛讜讗 讻诇 砖讗讬谉 诪注砖专 驻讬专讜转讬讜 讜讚讗讬 讗驻讬' 讘讬谞讬讛诐 诇讬讻讗 讝讬诪讜谉 讻诇诇 讚讗讬谉 诇讛诐 诇讘专讱 注诇讬讜 讻诇诇: 



讜讻讜转讬 注砖讜专讬 诪注砖专. 讬砖 讗讜诪专讬诐 讚讛讻讗 诪讬讬专讬 讘讻讜转讬 砖讛讜讞讝拽 讘讬讛 讚诪注砖专 驻讬专讜转讬讜 讜讻讬讜谉 讚讛讜讞讝拽 诇讗 讞讬讬砖讬谞谉 诇讬讛 讚讻诇 诪爪讜讛 砖讛讞讝讬拽讜 讘讛 讛专讘讛 诪讚拽讚拽讬谉 讘讛 讗讘诇 讘住转诐 讻讜转讬 诇讗 讚讛讗 拽讬讬"诇 讚住转诐 讻讜转讬诐 讗讬谞谉 诪注砖专讬谉 讻讚转谞谉 讛诇讜拽讞 讬讬谉 诪讘讬谉 讛讻讜转讬讬诐 讗讜诪专 砖谞讬 诇讜讙讬谉 砖讗谞讬 注转讬讚 诇讛驻专讬砖 讛专讬 讛谉 转专讜诪讛 讜讻讜', 讜讬砖 讗讜诪专讬诐 讚讘诪讗讬 讚讘注讜 诇讝讘讜谞讬 诇讗 讝讛讬专讬 诇注砖专讜 讗讘诇 讜讚讗讬 讘诪讗讬 讚讗讻诇讜 讙讜驻讬讬讛讜 诪讝讛专 讝讛讬专讬 讘讬讛: 



讗讞专讬诐 讗讜诪专讬诐 讗驻讬诇讜 拽专讗 讜砖谞讛 讜诇讗 砖诪砖 转诇诪讬讚讬 讞讻诪讬诐 讝讛讜 注诐 讛讗专抓. 驻讬专讜砖 讜讗讬谉 诇讛诐 诇转诇诪讬讚讬 讞讻诪讬诐 诇讝诪谉 注诇讬讜. 讜讻转讘 专讘讬谞讜 讛讗讬 讙讗讜谉 讝"诇 讜讛砖转讗 诇讗 讝讛讬专讬 专讘谞谉 讘讛讗讬 诪讬诇转讗 讜诪拽讬诇讬谉 讘讛: 



拽讟谉 驻讜专讞. 驻讬专讜砖 砖讛转讞讬诇 诇讛讘讬讗 住讬诪谞讬诐 讗诇讗 砖诇讗 讙诪专讜 砖诇讗 讙讚诇讜 讻讚讬 诇讻讜祝 专讗砖谉 诇爪讚 注拽专谉:





讛诪讗讬专讬

讻住祝 砖讗讬谉 讘讜 爪讜专讛 砖讛讝讻专谞讜 讛讜讗 讛拽专讜讬 讘诇砖讜谉 讛住讜讙讬讗 讗住讬诪讜谉 讜讻讘专 讗诪专讜 诪讗讬 讗住讬诪讜谉 驻讜诇转讗 讜讗注"驻 砖讗诪专讜 讘诪住讻转 砖讘转 讘驻专拽 讘诪讛 讗砖讛 [住"讛 注"讗] 讘注谞讬谉 住诇注 砖注诇 讙讘讬 讛爪谞讬转 讗讬 诪砖讜诐 爪讜专转讗 诇注讘讬讚 诇讬讛 驻讜诇转讗 讚讗诇诪讗 驻讜诇转讗 讬砖 诇讛 爪讜专讛, 驻讬' 讘转讜住驻讜转 砖讬砖 讘讛 爪讜专讛 讗诇讗 砖谞驻讞转讛, 讜诇讬 谞专讗讛 砖讛讝讻讬专讛 讗讞专 砖讗讬谞讛 讘爪讜专转 诪讟讘注 讜谞拽专讗转 驻讜诇转讗 讛谉 砖讬讛讗 讘讛 爪讜专讛 讛谉 砖诇讗 讬讛讗 讘讛 爪讜专讛 讗诇讗 砖住转诪讗 讗讬谉 讘讛 爪讜专讛, 讬砖 诪讬 砖讗讜诪专 砖讗诐 讗讻诇 注诐 讛诪讜讚专 讛谞讗讛 诪诪谞讜 讗注"驻 砖讛讜讗 讗讬谞讜 讬讻讜诇 诇讗讻讜诇 诪诪讛 砖讗讜讻诇 讞讘专讜 讛讜讗讬诇 讜讞讘专讜 讬讻讜诇 诇讗讻讜诇 诪诪讛 砖讛讜讗 讗讜讻诇 诪爪讟专祝 注诪讜 诇讝诪讜谉 讛讜讗讬诇 讜讬砖 讻讗谉 爪讬专讜祝 讛专讗讜讬 诪爪讚 讗讞讚, 讜讻讬讜爪讗 讘讝讛 讛转讘讗专 讘专讗砖讜谉 砖诇 注专讻讬谉 砖讗诐 讗讻诇讜 讘' 讞讜诇讬诐 讜讻讛谉 注诪讛诐 砖讗讜讻诇 转专讜诪讛 诪爪讟专祝 注诪讛谉 讛讜讗讬诇 讜讻讛谉 讬讻讜诇 诇讗讻讜诇 注诪讛诐 讘诪讛 砖讛诐 讗讜讻诇讬诐, 讗讘诇 讗诐 讛讬讜 砖诇砖转谉 诪讜讚专讬诐 讛谞讗讛 讝讛 诪讝讛 讗讬谉 诪爪讟专驻讬谉 讜讗注"驻 砖讛讬讛 诇谞讜 诇讛转讬专 诪讬讙讜 讚讗讬 讘注讬 诪驻拽专 谞讻住讬讛, 讛转诐 诪砖讜诐 讚住诪讻讬谞谉 谞诪讬 注诇 讟注诐 专讜讘 注诪讬 讛讗专抓 诪注砖专讬诐 讛诐, 讗讘诇 讗住讜专 转讜专讛 讘诪讛 砖讗住专讜 注诇讬讜 讘注砖转 讛拽讘注 诇讗, 讜讛讜讗 讛讚讬谉 讗诐 讗讻诇 讚讘专 砖讗住讜专讜 注诇讬讜 讘谞讚专, 讜诪"诪 讻转讘讜 讘转讜住驻讜转 砖讗诐 讗讞讚 诪讛诐 谞讝讛专 诪驻转 砖诇 注讻讜"诐 讜讗讞专讬诐 讗讬谞谉 谞讝讛专讬谉 诪讝诪谞讬谉 讛讜讗讬诇 讜讗讬谉 讻讗谉 讗住讜专 讘专讜专 讗注"诐 砖讛讜讗 诪讞诪讬专 注诇 注爪诪讜 讜讻谉 讘讻诇 诪讛 砖讗讬谉 讗讬住讜专讜 讘专讜专:



讜讬专讗讛 诇讬 讘讘讬讗讜专 诪砖谞转谞讜 讘讻诇 诪讛 砖讗诪专讜 讘讛 砖讗讬谉 诪讝诪谞讬谉 注诇讬讜 讚讜拽讗 讘砖讛讗讬住讜专 讛讜讗 讘注讬拽专 讛讚讘专 砖注诇讬讜 讛讜讗 拽讜讘注 住注讜讚转讜 讜砖讘专讻转 讛诪讝讜谉 讘讗讛 注诇讬讜 讻讙讜谉 驻转, 讗讘诇 讗诐 讗讻诇 驻转 砖诇 讛讬转专 讜讗讻诇 诇驻转谉 砖诇 讗住讜专 注诪讜 讘砖讜讙讙 讗讜 砖讗讻诇 讘诪拽专讛 讜讘砖讜讙讙 讗讬讝讛 讚讘专 砖诇 讗住讜专 讘转讜讱 住注讜讚转讜 谞专讗讛 诇讬 砖诪讝诪谞讬谉 注诇讬讜 砖讗讬谉 讛讻讜谞讛 讗诇讗 讘诪讛 砖讘专讻转 讛诪讝讜谉 讘讗讛 注诇讬讜 讜讛讜讗 讛注谞讬谉 砖讻诇 讛驻专讟讬诐 讛讜讝讻专讜 讘诪讬谞讬 讛驻转.
讝讛讜 讘讬讗讜专 讛诪砖谞讛, 讜讘讙诪' 讘讗讜 注诇讬讛 拽爪转 讚讬谞讬诐 讗诇讗 砖专讜讘诐 驻专砖谞讜 讘诪砖谞讛 讜诪讛 砖谞砖转讬讬专 诪讛诐 诇驻专砖 讻讱 讛讜讗, 讗注"驻 砖讛讚诪讗讬 讗住讜专 诪讚专讘谞谉 讛拽诇讜 讘讜 注诇 谞讜转谞讬 爪讚拽讛 诇讛讗讻讬诇讜 诇注谞讬讬诐, 讜注诇 诪讻谞讬住讬 讗讜专讞讬诐 诇讛讗讻讬诇讜 诇讗讜专讞讬诐 讛谞讻谞住讬诐 讘讘转讬讛诐 讗驻讬诇讜 讛诐 讬砖专讗诇讬诐 讜讻谉 讛讬讗 讘转诇诪讜讚 讛诪注专讘, 讜讛讟注诐 砖讻诇 砖讛讜讗 讞讜抓 诪讘讬转讜 讻注谞讬 讛讜讗, 讛讻讜转讬讬诐 讻讘专 注砖讗讜诐 讻注讻讜"诐 讙诪讜专讬诐 讜讗驻讬诇讜 讻讜转讬 转"讞 讗讬谉 诪讝诪谞讬谉 注诇讬讜:



注爪讬抓 讝讛 砖讞诇拽谞讜 讘讜 讘讬谉 谞拽讜讘 诇砖讗讬谞讜 谞拽讜讘 讬砖 诪驻专砖讬诐 讘砖诇 注抓 砖讗诐 讘砖诇 讞专住 讗祝 砖讗讬谞讜 谞拽讜讘 讻谞拽讜讘 讜专讗讬讬转诐 诪诪讛 砖讗诪专讜 讘诪谞讞讜转 驻专拽 讻诇 拽专讘谞讜转 讛爪讘讜专, 转谞讬 讞讚讗 砖讘注爪讬抓 讜砖讘住驻讬谞讛 诪讘讬讗 讜拽讜专讗 讜转谞讬讗 讗讬讚讱 诪讘讬讗 讜讗讬谞讜 拽讜专讗 讜转讬专抓 注爪讬抓 讗注爪讬抓 诇讗 拽砖讬讗 讻讗谉 讘住驻讬谞讛 砖诇 注抓 讻讗谉 讘住驻讬谞讛 砖诇 讞专住 讗诇诪讗 讘住驻讬谞讛 砖讗讬谞讛 谞拽讜讘讛 讘砖讜诐 驻谞讬诐 讗讞专 砖讛讬讗 砖诇 讞专住 讞讬讬讘 讘诪注砖专 讜讗诐 讻谉 诪讛 砖诇讗 转讬专抓 讻谉 讘注爪讬抓 诪驻谞讬 砖住转诐 注爪讬抓 砖诇 注抓 讛讜讗, 讜诪"诪 讘转讜住驻转讗 砖讘讬注讬转 讗诪专讜 讟讜诪谞讜 讘注爪讬抓 砖诇讗 讬爪诪讞 讗注"驻 砖讗讬谉 专讗讬讛 诇讚讘专 讝讻专 诇讚讘专 讜谞转转诐 讘讻诇讬 讞专砖 诇诪注谉 讬注诪讚讜 讬诪讬诐 专讘讬诐, 讜讻谉 讗诪专讜 讘诪住讻转 讙讬讟讬谉 [讻"讗 注"讘] 讻转讘讜 注诇 讞专住 砖诇 注爪讬抓 谞拽讜讘 讗诇诪讗 住转诐 注爪讬抓 砖诇 讞专住 讛讜讗, 讜砖讗祝 讘砖诇 讞专住 讬砖 诇讞诇拽 讘讬谉 谞拽讜讘 诇砖讗讬谞讜 谞拽讜讘, 讜讬专讗讛 砖讗讬谉 讞讬诇讜拽 讘讬谉 砖诇 注抓 诇砖诇 讞专住, 讜诪"诪 诇注谞讬谉 讘讻讜专讬诐 讛诇讻讛 砖诪注爪讬抓 谞拽讜讘 讜诪住驻讬谞讛 讗讬谞讜 诪讘讬讗 讻诇诇, 讜讻讘专 讻转讘谞讜 注讬拽专 讛讚讘专讬诐 讘注谞讬谉 讝讛 讘专讗砖讜谉 砖诇 讙讬讟讬谉:



注诐 讛讗专抓 讙诪讜专 诪讚讬谉 讛诇讻讛 讗讬谉 诪讝诪谞讬谉 注诇讬讜 讗诇讗 砖讛讚讘专讬诐 谞讗诪专讜 讘讗讜转诐 讛讬诪讬诐 砖讛讬讜 谞讝讛专讬诐 诪诇讬砖讘 讘诪注诪讚 注诪讬 讛讗专抓 讗讘诇 诪讬诪讜转 讛转诇诪讜讚 讜讗讬诇讱 诇讗 专讗讬谞讜 诪讬 砖讛拽驻讬讚 注诇 讻讱 讜讗驻讬诇讜 注诐 讛讗专抓 砖讗讬谞讜 讬讜讚注 诇注谞讜转 诪讝诪谞讬诐 注诇讬讜 砖讗讬谉 诇谞讜 讜诇注谞讬讬转讜 讚讬谉 讜讚讘专讬诐 讗谞讜 诪讝诪谞讬诐 注诇讬讜 讜讗诐 讬注谞讛 讬注谞讛, 讜讗驻讬诇讜 诪讬 砖专讜爪讛 诇谞讛讜讙 讻讚讬谉 讛讗诪讜专 讘讛诐 谞专讗讛 砖注诪讬 讛讗专抓 诪讝诪谞讬谉 诇注爪诪谉 讗诐 讛讬讜 砖诇砖讛 讻讚讬谉 谞砖讬诐 讜注讘讚讬诐, 讬砖 诪讬 砖讗讜诪专 砖讗祝 讘讬诪讬讛诐 诇讗 讛讬讜 谞诪谞注讬谉 诪讝诪讜谉 注诇 注诐 讛讗专抓 讗诇讗 讘注诐 讛讗专抓 砖讗讬谞讜 诪注砖专 驻讬专讜转讬讜 讜注讻砖讬讜 砖讗讬谉 诪注砖专 诪讝诪谞讬谉 注诇讬讛诐 诪谉 讛讚讬谉, 讻诇 诪拽讜诐 砖谞讗' 讘讜 注诐 讛讗专抓 诇讗 诪驻谞讬 砖讗讬谞讜 讘谉 转讜专讛 诇讘讚 讗诇讗 诪驻谞讬 砖讗讬谞讜 诪转谞讛讙 讻专讗讜讬 讜诇讗 讘讚专讱 砖讬讛讗 专讗讜讬 诇转"讞 诇讛转讞讘专 注诪讜 讜诇讬砖讘 讘拽讘注 讘住注讜讚讛 砖诇讜 砖讛专讬 谞讻专讬 砖诪诇 讜诇讗 讟讘诇 讜谞砖讬诐 讜注讘讚讬诐 诇讗 谞转诪注讟讜 诪爪讚 砖讗讬谞谉 讘谞讬 转讜专讛 讗诇讗 诪爪讚讚讬诐 讗讞专讬诐 讻诪讜 砖讬转讘讗专:



讛诪砖谞讛 讛砖诇讬砖讬转 谞砖讬诐 讜注讘讚讬诐 讜拽讟谞讬诐 讗讬谉 诪讝诪谞讬谉 注诇讬讛诐 讜讻讜', 讘讗 诇讘讗专 诪讬 讛诐 讗讜转诐 砖讗讬谉 专讗讜讬 诇讝诪谉 注诇讬讛诐 讜讘讗讬讝讜 讗讻讬诇讛 诪讝诪谞讬谉, 讜讗诪专 砖讛谞砖讬诐 讜讛注讘讚讬诐 讜讛拽讟谞讬诐 讗讬谉 诪讝诪谞讬谉 注诇讬讛诐 讜讛讟注诐 讘谞砖讬诐 讜注讘讚讬诐 诪驻谞讬 砖讗讬谞谉 讘讘专讬转 讜转讜专讛 讜讗讬谉 诇讛诐 讞诇拽 讘讗专抓 讜讻谉 讛拽讟谞讬诐 诪驻谞讬 砖讗讬谞谉 讘谞讬 讚注讛 讜讗驻讬诇讜 诇诪讬 砖讗讜诪专 砖讛谞砖讬诐 讞讬讬讘讜转 讘讘专讻转 讛诪讝讜谉 讗讬谉 诪讝诪谞讬谉 注诇讬讛诐 砖讗讬谉 讬砖讬讘转诐 讞砖讜讘讛 拽讘注 讗爪诇 讝讻专讬诐 讜讻谉 砖诪讗 讬讘讗 讛讚讘专 诇讬讚讬 驻专讬爪讜转 讗讘诇 讛诐 诪讝诪谞讬诐 诇注爪诪诐, 讗诇讗 砖讛谞砖讬诐 讗讬谉 诪讝诪谞讜转 讗祝 注诐 讛注讘讚讬诐 诪砖讜诐 驻专讬爪讜转, 讜讬砖 诪驻专砖讬诐 砖谞砖讬诐 注诐 讘谞讬 讞讜专讬谉 诇讗 诪砖讜诐 驻专讬爪讜转 讛讜讗 讗诇讗 砖讗讬谉 诇讛诐 拽讘注 诪讛诐, 讜讬砖 砖诪讜住讬祝 讘讛 砖讻诇 砖讬砖 讙' 讘讝讜诇转谉 讗祝 讛诐 诪爪讟专驻讜转 讜诪讝诪谞讜转 讜讗诐 讗讬谉 砖诐 讙' 讬讜爪讗讛 讘讘专讻转 讘注诇讛 讗讜 讘谞讛 讗讜 讘讘专讻转 讗讬讝讛 砖讬讘专讱 砖讛专讬 讘诪拽讜诐 讛讚讞拽 讗砖讛 诪讘专讻转 诇讘注诇讛, 讜诪讛 砖讘讬讗专谞讜 砖讛谉 诪讝诪谞讜转 诇注爪诪谉 讬砖 讗讜诪专 讚讜拽讗 讘讝诪讜谉 讙' 砖讗讬谉 讘讜 讛讝讻专转 讛砖诐 讗讘诇 讗诐 讛讬讜 注砖专 讗注"驻 诪讻诇 诪拽讜诐 讗讬谉 诪讝诪谞讜转 讘砖诐 砖讛讝讻专转 讛砖诐 讚讘专 砖讘拽讚讜砖讛 讛讜讗 讜讗讬谉 讚讘专 砖讘拽讚讜砖讛 诪住讜专 诇谞砖讬诐, 讜讬砖 砖讞讜诇拽讬诐 讘讻讱 讜讬专讗讛 讻讚注转 专讗砖讜谉 诪诪讛 砖砖讗诇谞讜 讛讝讻专转 讛砖诐 讘讘专讻讛 讘注砖专讛 诪讚讻转讬讘 讘诪拽讛诇讜转 讘专讻讜 讗诇拽讬诐, 讜谞砖讬诐 讜注讘讚讬诐 诇讗 讗讬拽专讜 拽讛诇, 讜诪"诪 诇注谞讬谉 爪讬专讜祝 讗讬谉 诪爪讟专驻讜转 讗驻讬诇讜 住谞讬驻讬诐 诇注砖专讛 讜讗注"驻 砖拽讟谞讬诐 诪爪讟专驻讬诐 诇驻注诪讬诐 砖讗谞讬 讛转诐 讚讗转讜 诇讻诇诇 讞讬讜讘, 讜讗注"驻 砖讘诪拽专讗 诪讙讬诇讛 诪爪讟专驻讜转 诇注砖专讛 讜诪讜爪讬讗讜转 讗转 讛专讘讬诐 讘讝讛 讞讬讜讘诐 砖讜讛, 讗注"讙 讚讘拽专讬讗转 讛转讜专讛 诇讗 讗诪注讜讟 讗诇讗 诪驻谞讬 讻讘讜讚 爪讘讜专 诪"诪 讗讬谞讛 注讜诇讛 诇诪谞讬谉 砖诇 诪注诪讚 讜转驻诇讛, 讬砖 讗讜诪专 砖讗祝 讗讬谉 注讜诇讛 诇诪谞讬谉 讛讝' 讗讜 砖诪讗 诇讗 谞转诪注讟讜 讗诇讗 诪讝讬诪讜谉 讜诪砖讜诐 讚砖讻讬讞 驻专讬爪讜转讗 讘诪讝讜谉, 讜讻谉 讬砖 诪讬 砖讗讜诪专 砖讗祝 讝讬诪讜谉 讙' 讗讬谞讜 讞讜讘讛 诇讛诐 讗诇讗 讗诐 专爪讜 诪讝诪谞讜转 讗诐 诇讗讜 诇讗讜, 讜讙讚讜诇讬 讛诪讞讘专讬诐 讻转讘讜 砖讞讬讬讘讜转 诇讝诪谉 诇注爪诪诐, 讜讻谉 谞专讗讛 诪住讜讙讬讗 专讗砖讜谞讛 砖诇 注专讻讬谉 砖讗诪专讜 砖诐 讛讻诇 讞讬讬讘讬谉 讘讝诪讜谉 诇讗转讜讬讬 谞砖讬诐 讜注讘讚讬诐 讜拽讟谞讬诐, 讜讻谉 讬砖 诪讬 砖讗讜诪专 砖讛拽讟谞讬诐 砖讛讙讬注讜 诇讞谞讜讱 诪讝诪谞讬诐 诇注爪诪诐, 讜讗注"驻 砖讗诪专讜 谞砖讬诐 讜注讘讚讬诐 诪讝诪谞讬诐 诇注爪诪谉 讜诇讗 讛讜讝讻专 讘讝讛 拽讟谞讬诐 诪驻谞讬 砖讘谞砖讬诐 讜注讘讚讬诐 讛讜爪专讻讛 诇诇诪讚讛.
讜注讚 讻诪讛 诪讝诪谞讬诐 诇注爪诪诐 讻诇讜诪专 注讚 讻诪讛 讬讗讻诇 讝讛 讛诪爪讟专祝 注诪讛诐 注讚 砖讬讛讜 专砖讗讬诐 诇讝诪谉 注诇讬讜 注讚 讻讝讬转 讜驻专砖讜讛 讘讙诪' 诪讚讻转讬讘 讜讗讻诇转 讜砖讘注转 讜讗讻诇转 讝讜 讗讻讬诇讛 讜砖讘注转 讝讜 砖转讬讛 讜讗讻讬诇讛 讘讻讝讬转, 讜专' 讬讛讜讚讛 讗讜诪专 注讚 讻讘讬爪讛 砖讛讜讗 住讜讘专 讜讗讻诇转 讜砖讘注转 讻诇讜诪专 讗讻讬诇讛 讻讚讬 砖讘讬注讛 讜讛讜讗 讻讘讬爪讛 讜讗祝 诇讚注转 转"拽 诇讗讜 讚讜拽讗 砖讗诐 诇讗 砖转讛 诇讗 讬讛讗 讟注讜谉 讘专讻讛 爪谉 讛转讜专讛 讗诇讗 砖讗祝 讘砖转讬讛 讟注讜谉 讘专讻讛 诇讗讞专讬讜 讜讬砖 诪讬 砖讻转讘 讻谉 讜讗讬谉 讚讘专讬讜 谞专讗讬谉, 讜诇注讬拽专 讛诪讞诇讜拽转 讛诇讻讛 讘讻讝讬转, 讜讬砖 诪驻专砖讬诐 注讚 讻诪讛 诪讝诪谞讬谉 讻诇讜诪专 注讚 讻诪讛 诪讘专讻讬诐 讗诇讗 讗讜专讞讗 讘诪诇转讗 谞拽讟 砖诪谉 讛住转诐 诪讞讝讬专讬诐 讛谉 讗讞专 讛讝诪讜谉, 讝讛 驻讬' 讛诪砖谞讛 讜讚讬谞讬诐 讛讘讗讬诐 注诇讬讛 讘讙诪' 讻讱 讛诐, 诪讛 砖讛转讘讗专 讘诪砖谞讛 砖讛拽讟谞讬诐 讗讬谉 诪讝诪谞讬诐 注诇讬讛诐 讚专讻讬诐 讞诇讜拽讬诐 讬砖 讘讜 讜讗祝 诇讙讚讜诇讬 讛专讗砖讜谞讬诐 诪讞诇讜拽转 讬砖谞讛 讘注谞讬谉 讝讛 讜讛砖讟讛 讛谞讻讜谞讛 讘讝讛 讛讜讗 砖讛拽讟谉 讛讬讜讚注 诪讘讬谞转讜 诇诪讬 诪讘专讻讬诐 讛讙讜谉, 住转诐 拽讟谞讬诐 讻讘谉 讟' 讜讘谉 讬' 讗注"驻 砖诇讗 讛讘讬讗 砖转讬 砖注专讜转 诪讝诪谞讬谉 注诇讬讜 诇讝诪讜谉 讙' 讜讘谞讜讚注讬诐 讘讞专讬驻讜转 讜驻拽讞讜转 讗祝 讘驻讞讜转 诪讻谉, 讜专讗讬讛 诇讚讘专 诪注砖讛 砖诇 讗讘讬讬 讜专讘讗 讚讛讜讜 讬转讘讬 拽诪讬讛 讚专讘讛 讘住注讜讚转讗 讜讗诪专 诇讛讜 诇诪讬 诪讘专讻讬诐 讗诪专讜 诇讬讛 诇专讞诪谞讗 讜专讞诪谞讗 讛讬讻讗 讬转讬讘 讗讘讬讬 讗讞讜讬 讻诇驻讬 讟诇诇讗 讜专讘讗 谞驻讬拽 诇讘专讗 讗讞讜讬 讻诇驻讬 砖诪讬讗, 讜讜讚讗讬 拽讟谞讬诐 讛讬讜 砖讗诇讜 讛讬讜 讙讚讜诇讬诐 诇讗 讛讬讜 砖讜讗诇讬诐, 讜讻谉 讬专讗讛 诇注谞讬谉 讝诪讜谉 讙' 讛讬讛 砖讛讜爪专讱 诇讗讞讚 诪讛诐 讜讻讚拽讗诪专 讘住注讜讚转讗, 讜住转诐 住注讜讚讛 讗讬谞讛 讘注砖专讛 讜诪注转讛 讻"砖 诇讝诪讜谉 注砖专讛, 驻讞讜转 诪讻谉 讗讬谉 诪讝诪谞讬谉 注诇讬讜 诇讗 诇讙' 讜诇讗 诇讬', 讜讻谉 讘转驻诇讛 谞注砖讛 住谞讬祝 诇讬' 讗诐 讬讜讚注 诇诪讬 诪转驻诇诇讬诐 驻讞讜转 诪讻谉 讗讬谉 谞注砖讛 住谞讬祝 讜谞诪爪讗 诇砖讟讛 讝讜 砖讝诪讜谉 讙' 讜讝诪讜谉 讬' 讜转驻诇讛 砖讜讬诐 讘讚讬谉 讝讛, 讜诪"诪 诇讗 讛拽诇讜 讗诇讗 讘拽讟谉 讗讞讚 讗讘诇 讘讘' 讜讙' 诇讗 讛拽诇讜 诇讗 诇讝诪讜谉 讜诇讗 诇转驻诇讛 讜讻谉 诇讗 讛拽诇讜 讘讛谉 讘注讘讚 讜讻"砖 砖诇讗 讛拽诇讜 讘砖谞讬诐 诇讝诪讜谉 讙', 讜讻谉 讛讚讘专讬诐 谞专讗讬谉:



讝讛讜 讻诇诇 讛谞专讗讛 诇讬 讘讚讬谉 讝讛 诇驻讬 砖讟转 砖诪讜注讛 讝讜 讜讗谞讜 诪驻专砖讬诐 讘讛 诇讬转 讛诇讻转讗 讻讻诇 讛谞讬 砖诪注转转讗 诇讗 讻专讗砖讜谞讛 砖讗诪专讛 讘讛 讘拽讟谉 讛诪讜讟诇 讘注专讬住讛 诪讝诪谞讬诐 注诇讬讜, 讜诇讗 讻砖谞讬讛 砖讗诪专讛 砖注讜砖讬诐 讗讜转讜 住谞讬祝 诇讬' 讜诇讗 讻砖诇讬砖讬转 砖讗诪专讛 讟' 讜注讘讚 诪爪讟专驻讬诐, 讜诇讗 讻专讘讬注讬转 砖讗诪专讛 讟' 讜谞专讗讬谉 讻讬' 诪爪讟专驻讬谉 专"诇 砖讛讬讜 诪转讻谞住讬诐 讻讗讞讚 讗讜 诪驻讜讝专讬诐 讘讬讜转专, 讜诇讗 讻讞诪讬砖讬转 砖讗诪专讛 讟' 讜讗专讜谉 诪爪讟专驻讬诐, 讜诇讗 讻砖砖讬转 砖讗诪专讛 砖谞讬诐 讜砖讘转 诪爪讟专驻讬诐, 讜诇讗 讻砖讘讬注讬转 砖讗诪专讛 砖谞讬 转诇诪讬讚讬 讞讻诪讬诐 讛诪讞讚讚讬诐 讝讛 讗转 讝讛 讘讛诇讻讛 诪爪讟专驻讬谉 讻诇讜诪专 讗注"驻 砖讗讬谉 拽讜讘注讬谉 讻讗讞转 砖讛诇讻讛 诪谞注谞注转谉 讜诪爪专驻转谉 讻诇 砖讬砖 砖诇讬砖讬 讘讬谞讬讛诐, 讜诇讗 讻砖诪讬谞讬转 砖诪爪专讻转 诇讛讘讗转 砖注专讜转 讗注"驻 砖讗讬谞讛 诪爪专讻转 诇讻诇 砖谞讬 讙讚诇讜转 讜讛讜讗 注谞讬谉 拽讟谉 驻讜专讞, 讗诇讗 讻讬 讛讗 讚拽讟谉 讛讬讜讚注 诇诪讬 诪讘专讻讬谉 讜讻讜' 诪讝诪谞讬谉 注诇讬讜 诇讙' 讜讻"砖 砖诪爪讟专祝 诇讬' 诇讝诪讜谉 讘砖诐 讜诇转驻诇讛, 讜讬砖 诪拽讬诇讬诐 讘转驻诇讛 讗祝 讘诪讜讟诇 讘注专讬住讛 讜讻谉 诪拽讬诇讬诐 讘讘' 讜讙' 诇讝诪讜谉 讬' 讜诇转驻诇讛 讛讜讗讬诇 讜专讜讘 讛谞讬讻专 讘讙讚讜诇讬诐, 诪诪讛 砖讗诪专讜 讟' 讜注讘讚 讜诇讗 讗诪专讜 讟' 讜拽讟谉 讗诇诪讗 讘拽讟谉 讗驻讬诇讜 讘讬转专 诪讗讞讚, 讜讬砖 诪讻专讬注讬诐 讘讝讜 讚讜拽讗 讘驻讜专讞 讜讬砖 诪拽讬诇讬诐 讗祝 讘讘专讻讛 讘讚' 讛讜讗讬诇 讜专讜讘谉 讙讚讜诇讬诐 讜诇讗 讛讞诪讬专讜 诇讛爪专讬讱 专讜讘 讛谞讬讻专, 讜讛诐 诪驻专砖讬诐 诇讬转 讛诇讻转讗 讻讻诇 讛谞讬 砖诪注转转讗 注诇 讻诇 讗讜转诐 砖谞讗诪专讜 讘讝诪讜谉 讙' 讗讘诇 讻诇 砖谞讗' 讘讛诐 诇讬' 诇讗 谞讗诪专 讘讛诐 讻诇讜诐 讗诇讗 讬砖 诪讛谉 砖讗讬谞谉 讛诇讻讛 讻讙讜谉 讟' 讜谞专讗讬谉 讻讬' 讜讟' 讜讗专讜谉 讜讬砖 诪讛谉 讛诇讻讛 讻讙讜谉 拽讟谉 讛诪讜讟诇 讘注专讬住讛 讜讟' 讜注讘讚, 讜讬砖 讗讜诪专 讚讛讗 讚拽讟谉 驻讜专讞 讛诇讻转讗 讛讬讗 讗诇讗 讚讘注讬谞谉 谞诪讬 讘讛 讬讜讚注 诇诪讬 诪讘专讻讬诐, 讜讗讬谉 谞专讗讛 诇讬 讚驻讜专讞 讜讚讗讬 讬讜讚注 诇诪讬 诪讘专讻讬诐 讛讜讗, 讜讙讚讜诇讬 讛诪驻专砖讬诐 讞讜诇拽讬诐 诇讜诪专 砖讝诪讜谉 讙' 讗讬谉 砖讜诐 拽讟谉 诪爪讟专祝 诇讜 讜讗驻讬诇讜 拽讟谉 驻讜专讞 专"诇 砖讛讘讬讗 砖转讬 砖注专讜转 拽讜讚诐 讝诪谞讜, 讜讬砖 诪驻专砖讬诐 讻讬 讗祝 讘讛讙讬注 诇讻诇诇 讬"讙 讗诇讗 砖住讬诪谞讬讜 驻讜专讞讬诐 注讚讬讬谉 讜诇讗 讛讙讬注讜 诇砖讬注讜专 砖讬讻讜祝 专讗砖谉 诇注拽专谉 讗讘诇 讛讬讛 拽讟谉 讛讬讜讚注 诇诪讬 诪讘专讻讬诐 诪爪讟专祝 讜讝讜 砖诇 讗讘讬讬 讜专讘讗 讘讝诪讜谉 讬' 讛讬讛, 驻讬专砖讜 诇讬转 讛诇讻转讗 讻讻诇 讛谞讬 砖诪注转转讗 注诇 讻诇 诪讛 砖谞讗' 讘讬' 讗讘诇 诇讙' 讙讚讜诇 诪诪砖 讘注讬谞谉 讜讛讘讬讗讜讛 诪转诇诪讜讚 讛诪注专讘 砖讗诪专讜 砖诐 讗诪专 专' 讬讜住讛 讻诪讛 讝诪谞讬谉 讗讻诇讬转 注诐 专' 转讞诇讬驻讗 讗讘讗 讜注诐 专' 注谞讬谞讬 讘专 住讬住讗讬 讞讘讬讘讬 讜诇讗 讝诪谞讜谉 注诇讜讬 注讚 砖讛讘讗转讬 砖注专讜转 专"诇 砖谞注砖讬转讬 讙讚讜诇 诪讻诇 讜讻诇, 讜讝讛讜 诇讝诪讜谉 讙' 讜诇讝诪讜谉 讬' 讗诪专讜 拽讟谉 注讜砖讬诐 讗讜转讜 住谞讬祝 诇讬', 讜砖讗诇讜 讗诐 转诪谉 砖诪讝讻讬专 讗转 讛砖诐 注讜砖讛讜 住谞讬祝 转诪谉 砖讗讬谞讜 诪讝讻讬专 讗转 讛砖诐 专"诇 讘讙' 讗讬谞讜 讚讬谉 砖谞注砖讛 住谞讬祝 讜讛砖讬讘讜 讜讛讬讬谞讜 诇讗 讻诇 砖讻谉 转诪谉 注诇 讬讚讬 砖诪讝讻讬专 讗转 讛砖诐 注讜砖讛讜 住谞讬祝 讻诇讜诪专 讚讜讞拽讬讜 讗转 注爪诪谉 讻讚讬 诇讛讝讻讬专 讗转 讛砖诐 讜诇砖讘讞讜, 讜讻谉 讛讚讬谉 讘转驻诇讛, 讜讬砖 讞讜诇拽讬诐 诇讜诪专 砖讗讬谉 砖讜诐 拽讟谉 谞注砖讛 住谞讬祝 诇转驻诇讛 讜讗注"驻 砖转驻诇讛 讚专讘谞谉 讜讘专讻转 讛诪讝讜谉 讚讗讜专讬讬转讗 诪"诪 转驻诇讛 爪专讬讻讬诐 诇讻讜谞讛 讗讘诇 讘讘专讻转 讛诪讝讜谉 谞注砖讛 住谞讬祝, 讜讻谉 讛讬讗 砖谞讜讬讛 讘讘"专 讘驻专' 讜讬专讗 讬注拽讘 讻讬 讬砖 砖讘专:





转讜住驻讜转 专讗"砖

诪讛 专讗讬转. 讚讛拽讚讬诪讜 讘砖讘诇讬诐 讛讬讛 专讗讜讬 诇拽讜谞住讜 讟驻讬 诇驻讬 砖讬讚注 砖讞诇拽 讛讻讛谉 诪注讜专讘 讘讜 讗讘诇 讘讻专讬 讛讬讛 住讘讜专 砖讻讘专 讛驻专讬砖 转专讜诪讛, 专"诪:



讛讗 拽诪"诇 讚讗讬谉 讞讜诪砖 诪注讻讘. 转讬诪讗 讚讘注讬讗 讛讬讗 讘驻' 讛讝讛讘 [讚祝 谞"讚 注"讗] 讜转驻砖讜讟 诪讛讻讗, 讜讬"诇 诪砖讜诐 讚讗讬讻讗 诇诪讬诪专 讚讗讙讘 讗讞专讬谞讗 谞拽讟讬讛 砖讬砖 讘讛诐 讞讚讜砖 讘住讬驻讗 讜诇注讜诇诐 讻砖谞驻讚讛 诇讙诪专讬:



诪讛讜 讚转讬诪讗 砖诪砖 诇讗 拽讘注. 砖讛专讬 讛讜诇讱 讜诪砖诪砖 注诇讬讛诐 拽诪"诇 讚讛讬讬谞讜 拽讘讬注讜转讬讛, 讜诇讚讬讚讬讛 讛讜讬 讻诪讜 讛住讘讜:



注诇 注"讛 讘讞讘讜专讛. 驻讬' 讘注砖专讛 讚讗注"讙 讚诪专讜讘讬谉 谞讬谞讛讜 讜讘讟讬诇 诇讙讘讬讬讛讜 讜讗讬谞讜 谞讬讻专 讗驻"讛 讗讬谉 诪讝诪谞讬谉 注诇讬讜:



讻诇 砖讗讬谞讜 拽讜专讗 拽"砖 砖讞专讬转 讜注专讘讬转 讚讘专讬 专' 讗诇讬注讝专 专' 讬讛讜砖注 讗讜诪专 讜讻讜'. 讘住讜讟讛 驻' 谞讜讟诇 [讚祝 讻"讘 注"讗] 讙专讬住 讚讘专讬 专' 诪讗讬专 讜讞讻诪讬诐 讗讜诪专讬诐. 讜讛谞讱 砖转讬 讘专讬讬转讜转 讗驻砖专 讚诪讬转谞讬 诇讙讘讬 讝讬诪讜谉 讚讛讗 诪讬讬转讬 诇讛讜 讛讻讗 讙讘讬 讝讬诪讜谉, 讜讗讬谉 诇讜诪专 讚讛讱 讘专讬讬转讗 讚讻诇 砖讗讬谞讜 讗讜讻诇 讞讜诇讬谉 诪讬讬专讬 诇注谞讬谉 诪注砖专讜转 讚住转诐 诪转谞讬转讬谉 讛讬讗 讘讘讻讜专讜转 讘驻' 注讚 讻诪讛 讚讞砖讜讚 注诇 讛讟讛专讜转 讗讬谞谉 讞砖讜讚 注诇 讛诪注砖专讜转 讜讛讱 讚讻诇 砖讗讬谞讜 讗讜讻诇 诪讬转谞讬讗 讘转讜住驻转讗 讚注讘讜讚转 讻讜讻讘讬诐 诇注谞讬谉 砖谞讜转谞讬谉 诇注诐 讛讗专抓 讘转 讞讘专 讜驻讜住拽讬诐 注诪讜 砖诇讗 诇注砖讜转 注诇 讙讘讬讜 讟讛专讜转 讜专砖讘"讙 讗讜诪专 讚讗讬谉 爪专讬讱 诇驻住讜拽 讜讘转专 讛讻讬 拽讗诪专 讗讬讝讛讜 注诐 讛讗专抓 讻诇 砖讗讬谞讜 讗讜讻诇 讞讜诇讬谉 讘讟讛专讛 讚讘专讬 专' 诪讗讬专 讜讞讻诪讬诐 讗讜诪专讬诐 讻诇 砖讗讬谞讜 诪注砖专 驻讬专讜转讬讜 专"诪 住讘专 讻讬讜谉 砖讗讬谞讜 讞砖讜讚 注诇 讛诪注砖专 专拽 诇讟讜诪讗讛 诪砖讬讗讬谉 诇讜 讘转 讞讘专 讜讞讻诪讬诐 讗讜诪专讬诐 讗驻讬诇讜 讞砖讜讚 注诇 讛诪注砖专 专拽 砖讬转谞讜 砖转谞讛讜讙 讞讘专讜转 转讞转讬讜, 讜注讜讚 诪爪讬谞讜 诇诪讬诪专 讚讻诇 讛谞讬 注诐 讛讗专抓 讚讘住诪讜讱 讜讚驻' 谞讜讟诇 诪转谞讬讬谉 诇注谞讬谉 砖砖讛 讚讘专讬诐 砖讗诪专讜 讘注诐 讛讗专抓 讘砖诇讛讬 讗诇讜 注讜讘专讬谉:



讗讞专讬诐 讗讜诪专讬诐 讗驻讬诇讜 拽专讗 讜砖谞讛 讜讻讜'. 讛讱 讗讞专讬诐 讗讬谉 讝讛 专"诪 讜讛讻讬 谞诪讬 讗讬讻讗 讟讜讘讗 讬砖 讗讜诪专讬诐 砖讗讬谞讜 专' 谞转谉, 讜讬砖 讚讙专住讬 讘讛讜 讗诪专 专讘 讛讜谞讗 讛诇讻讛 讻讗讞专讬诐. 讜讛讗讬讚谞讗 讗讬谉 讗谞讜 谞讝讛专讬谉 诪诇讝诪谉 注诇 注"讛 讙诪讜专 讜讻专' 讬讜住讬 砖诇讗 讬诇讱 讻诇 讗讞讚 讜讬讘谞讛 讘诪讛 诇注爪诪讜 讜讛讻讬 谞诪讬 讗诪专讬谞谉 讘驻专拽 讘转专讗 讚讞讙讬讙讛 [讚祝 讻"讘 注"讗] 讻诪讗谉 诪拽讘诇讬谉 住讛讚讜转讗 诪注诐 讛讗专抓 讻专' 讬讜住讬 讜讗注"讙 讚讗诪专讬谞谉 讘驻' 讗诇讜 注讜讘专讬谉 [讚祝 诪讟:] 讚讗讬谉 诪讜住专讬谉 注讚讜转 诇注诐 讛讗专抓 讙诪讜专. 讙诐 专"讞 讻转讘 讚讛讗讬讚谞讗 诇讗 专讙讬诇讬 专讘谞谉 [讘讛讻讬] 讚诪讝诪谞讬 讗驻讬诇讜 注诇 注诐 讛讗专抓 讘专讜专, 讜讛"专 砖诪注讬讛 驻讬' 讚诇讬转 讛诇讻转讗 讻讻诇 讛谞讬 讚拽讬讬"诇 诇拽诪谉 讛讬讜讚注 诇诪讬 诪讘专讻讬谉 诪讝诪谞讬谉 注诇讬讜 诪砖诪注 讚讗驻讬诇讜 注诐 讛讗专抓, 讜诇讗 谞讛讬专讗 讚讛转诐 诇讗 拽讗讬 讗讛讱 砖诪注转转讗 讻诇诇 讚注诐 讛讗专抓 驻砖注 讘诪讛 砖诇讗 诇诪讚:



砖讞讬诇诇讜 注诇 讙讘讬 讗住讬诪讜谉. 驻专砖"讬 讻住祝 砖讗讬谉 注诇讬讜 爪讜专讛, 讜拽砖讛 诇专"转 诪讛讗 讚讗诪专讬' 讘诪讛 讗砖讛 讬讜爪讗讛 讘住诇注 砖注诇 讙讘讬 讛爪讬谞讬转 讜拽讗诪专 讘讙诪专讗 讗讬 诪砖讜诐 讗拽讜砖讗 诇讬注讘讚 诇讛 住讬讻转讗 讗讬 诪砖讜诐 爪讜专转讗 诇讬注讘讚 诇讛 驻讜诇住讗 讗诇诪讗 讬砖 注诇讬讜 爪讜专讛, 讜诪驻专"转 砖讬砖 注诇讬讜 爪讜专讛 讗诇讗 砖讗讬谞讜 讬讜爪讗 讘讛讜爪讗讛 讗诇讗 讘讚讜讞拽 讜诇讛讻讬 诪专讘讬 诇讬讛 讘驻' 讛讝讛讘 诪讚讘专 讛谞爪专专 讘讬讚, 讜讬砖 诇讬砖讘 驻专砖"讬 讚讻诇 讚讘专 砖讗讬谞讜 注砖讜讬 讻讛诇讻转讜 拽专讜讬 驻讜诇住讗 讜砖诇 讻住祝 讻砖讗讬谉 注诇讬讜 爪讜专讛:



讜谞转谉 讛讻住祝 讜拽诐 诇讜. 讗讬谉 讛驻住讜拽 [讻谉] 讗诇讗 讜讬住祝 讞诪讬砖讬转 讻住祝 注专讻讱 注诇讬讜 讜讛讬讛 诇讜 讜讚专讱 讛转诇诪讜讚 诇拽爪专 讛诪拽专讗讜转 讻诪讜 讘爪专 讗诇 讬讜专讛 讘注讬专讜讘讬谉 驻' 讛讚专 [讚祝 住"讛 注"讗] 讜诇拽诪谉 驻' 讛专讜讗讛 [讚祝 谞"讛] 诇拽讬讬诐 诪讛 砖谞讗诪专 讻诇 讛讞诇讜诪讜转 讛讜诇讻讬谉 讗讞专 讛驻讛 讜讛讬讬谞讜 拽专讗 讚讜讬讛讬 讻讗砖专 驻转专 诇谞讜 讻谉 讛讬讛 讜转讬诪讗 诪讛 谞驻砖讱 讗诐 讻住祝 讚讜拽讗 讗驻讬诇讜 讻诇 诪讬诇讬 谞诪讬 诇讗 讜讗讬 讻住祝 诇讗讜 讚讜拽讗 讗驻讬诇讜 拽专拽注讜转 砖驻讬专 讚诪讬, 讜讬"诇 讚讚专砖讬 诇讬讛 讘讻诇诇 讜驻专讟 讜讻诇诇 讜谞转谉 讻诇诇 讻住祝 驻专讟 讜讛讬讛 诇讜 讞讝专 讜讻诇诇 诪讛 讛驻专讟 诪驻讜专砖 讚讘专 讛诪讬讟诇讟诇 讜讙讜驻讜 诪诪讜谉, 讜讘转"讻 驻' 讗诐 讘讞拽讜转讬 讚专讬砖 诇讛 诪拽专讗 讗讞专讬谞讗 讜讻诇 注专讻讱 讬讛讬讛 讘砖拽诇 讛拽讚砖 诪讛 转"诇 讘砖拽诇 诇驻讬 砖谞讗诪专 讜驻讚讛 讬讻讜诇 讘注讘讚讬诐 讜砖讟专讜转 讜拽专拽注讜转 转"诇 讘砖拽诇 讛拽讚砖 讗讬谉 诇讬 讗诇讗 住诇注讬诐 砖诇 拽讚砖 诪谞讬谉 诇专讘讜转 讻诇 讚讘专 讛诪讬讟诇讟诇 转"诇 讜驻讚讛 讗"讻 诇诪讛 谞讗诪专 讘砖拽诇 讛拽讚砖 驻专讟 诇注讘讚讬诐 讜砖讟专讜转 讜拽专拽注讜转 驻讬' 转"诇 讜驻讚讛 讚讘转专讬讛 讚讻转讬讘 讜讗诐 讘讘讛诪讛 讟诪讗讛 讜驻讚讛 讘注专讻讱 讜讘讻诇诇 讜驻专讟 讜讻诇诇 拽讗 讚专讬砖 讜讛讗 讚诪讬讬转讬 讛讻讗 拽专讗 讚讜谞转谉 讛讻住祝 讜拽诐 诇讜 讚专讱 讛转诇诪讜讚 诇讛讘讬讗 讚专砖讜转 讛驻砖讜讟讜转 讬讜转专 讜讻讛谞讛 专讘讜转 讘转诇诪讜讚:



诪爪讜讛 讚专讘讬诐 砖讗谞讬. 讚讗诇讬诐 注砖讛 讚专讘讬诐 讚讻转讬讘 讜谞拽讚砖转讬 讘转讜讱 讘谞讬 讬砖专讗诇 讚讛讬讬谞讜 注砖讛 讚诪拽讚砖讬谉 讗转 (讛砖诐 讘注砖专讛 讘专讘讬诐 讜讗驻讬诇讜 讛讜讬 诪讬诇转讗 讚专讘谞谉 讻讙讜谉 诇砖诪讜注 拽讚讜砖讛 讜讘专讻讜 砖诇讗 诪爪讬谞讜 诇讜 注讬拽专 诪谉 讛转讜专讛 讗驻讬"讛 讚讞讬 注砖讛 讚讬讞讬讚, 讚诇讗 诪住转讘专 诇讜诪专 讚讗讬讬专讬 讘注砖讛 讚讗讜专讬讬转讗 讻讙讜谉 诇拽专讜转 驻专砖转 讝讻讜专 砖讛讬讗 讛转讜专讛 讚诪砖诪注 讚讘讻诇 注谞讬谉 讗讬讬专讬. 诪讻讗谉 转砖讜讘讛 诇讘讛"讙 砖讻转讘 砖讗诐 谞拽讘专 诇讜 诇讗讚诐 诪转 讘讬"讟 讗讞专讜谉 砖诇 讞讙 砖讛讜讗 诪讚专讘谞谉 讚讗转讬 讗讘诇讜转 讬讜诐 专讗砖讜谉 砖讛讜讗 讚讗讜专讬讬转讗 讜讚讞讬 注砖讛 讚专讘讬诐 砖诪讞转 专讙诇 讬"讟 砖讛讜讗 讚专讘谞谉, 讚讛讻讗 诪砖诪注 讚注砖讛 讚专讘讬诐 讚专讘谞谉 讚讞讬 注砖讛 讚诇注讜诇诐 讘讛诐 转注讘讜讚讜 讜注讜讚 砖诇讗 诪爪讬谞讜 讗讘诇讜转 讬讜诐 [专讗砖讜谉] 讚讗讜专讬讬转讗 讜诇讗 讗诪专讬谞谉 讛讻讬 讗诇讗 诇注谞讬谉 讗谞讬谞讜转 讜诇拽讚砖讬诐:



讛诪讞讚讚讬谉 讝讛 诇讝讛 讘讛诇讻讛, 讘转讜讱 讛住注讜讚讛 砖讛诇讻讛 讞砖讜讘讛 讻砖诇讬砖讬:





诪讛专砖"讗 - 讞讬讚讜砖讬 讛诇讻讜转

讘讚"讛 诪爪讜讛 讚专讘讬诐 砖讗谞讬 诪讻讗谉 拽砖讛 诇讛"讙 讚驻讬' 讚诪讬 砖诪转 诇讜 诪转 讘讬讜"讟 讛讗讞专讜谉 讻讜' 注讻"诇 讚砖诪讞转 讛专讙诇 讛讜讛 谞诪讬 诪爪讜讛 讚专讘讬诐 讻诪"砖 讛专讗"砖 诪讬讛讜 诪讛 砖讻转讘讜 诪讛讛讬讗 讚讻转讜讘讜转 讜诪讚讝' 讬诪讬 讛诪砖转讛 诪讘讟诇讬谉 讗讘诇讜转 讚讗讜专讬讬转讗 讻"砖 讬讜"讟 砖谞讬 注讻"诇 拽砖讛 拽爪转 讚诪讗讬 注砖讛 讜诪爪讜讛 讚专讘讬诐 讗讬讻讗 讘讝' 讬诪讬 讛诪砖转讛 砖诇 讞转谉 讟驻讬 诪讘讗讘讬诇讜转 (讚讞转谉) 讜讬砖 诇讬讬砖讘 讜讚讜"拽:





诪讛专砖"讗 - 讞讬讚讜砖讬 讗讙讚讜转

注"讘 讗讬讝讛讜  注"讛 讻诇 砖讗讬谞讜 拽讜专讗 拽"砖 讻讜'. 讻诇 讛住讜讙讬讗 诪驻讜专砖 讘诪住' 住讜讟讛 驻专拽 讛讬讛 谞讜讟诇 注"砖: 


诇注讜诇诐  讬砖讻讬诐 讗讚诐 诇讘讛讻"谞 讻讚讬 砖讬讝讻讛 讜讬诪谞讛 注诐 讬' 讻讜'. 讚讻诇 讘讬 注砖专讛 砖讻讬谞转讗 砖专讬讗 讜讛诐 讬' 讛专讗砖讜谞讬诐 砖讛讘讬讗讜 讛砖讻讬谞讛 诇讘讛讻"谞 讜讛讘讗讬诐 讗讞"讻 讗讬谞谉 注讜砖讬谉 讻诇讜诐 讘讝讛 专拽 诪讛 砖诪转驻诇诇讬谉 注诐 讛讬' 砖讛讘讬讗讜 讛砖讻讬谞讛 诇砖诐 讜拽"诇:





专砖"砖

讙诪专讗 讜讛砖诪砖 砖讗讻诇 驻讞讜转 诪讻讝讬转 驻砖讬讟讗 讗讬讬讚讬 讻讜'. 讛谉 诇砖讬讟转 讛讙专"讗 讝"诇 讘住讬' 拽爪"讝 住拽"讘 讚诪爪讟专祝 诇注砖专讛 讗驻讬诇讜 讘驻讞讜转 诪讻讝讬转 (讜诇注谞"讚 专讗讬讛 诪拽讟谉 讛诪讜讟诇 讘注专讬住讛 讚诪爪专祝 诇专"讗 讜诇专讬讘"诇 诇拽诪谉 讜讘讻专讬转讜转 (讬"讙) 讗诪专讬谞谉 住驻拽 讬谞拽讜 讻砖讬注讜专 讻讜' 住驻拽 讬谞拽讜 讘讬讜转专 诪讻讚讬 讗"驻) 讗"讻 诪讗讬 驻专讬讱 驻砖讬讟讗 讛诇讗 讟讜讘讗 讗砖诪注讬谞谉 讚讗祝 讚诇注砖专讛 诪爪讟专祝 讗"诪 诇讙'. 注讬' 讘讘"讬 砖诐 讘砖诐 讛讻"讘 讜讻讗谉 讗讬谉 诇转专抓 讚驻专讬讱 驻砖讬讟讗 诪砖讜诐 讚讝讛 诪讜讻讞 诪专讬砖讗 讚转谞讬讗 讛砖诪砖 砖讗讻诇 讻讝讬转 讜讻诪"砖 讛转讜住' 讘注讬专讜讘讬谉 (诇' 讘') 讜讛专诪讘"谉 讘诪诇讞诪讜转 住驻"拽 讚驻住讞讬诐 讜讛讘讬讗 专讗讬讛 诪专"驻 讞诇讜谉 讚驻专讬讱 驻砖讬讟讗 讻讬讜谉 讚讗诪专 讚注"讚 讘转讜讱 讬讜"讚 讻讜' 注"砖 (讜诇驻讬 诪砖"讻 讛转讜住' 讘讘"拽 (拽讬"讜 讘') 讚"讛 讛讗讬 谞讚讞讬转 专讗讬讬转讜) 讚讛讻讗 讗"讗 诇驻专砖 讻谉 讚讗"讻 诪讗讬 诪砖谞讬 讗讬讬讚讬 讻讜' 讚注讜砖讛 诪讛拽讜砖讬讗 转讬专讜抓:



转讜住' 讚"讛 拽讟谉 (讘住讜驻讜). 讜讗"转 讻讜' 讜讬"诇 讻讜'. 注讬' 诪砖"讻 讘讛讙讛讜转讬 诇诪"专 讘专讗砖讬转 驻' 爪"讗 讗讜转 讛' 讘讚驻讜住 讛讘':





讛讙讛讜转 讬注讘"抓

转讜住' 讚"转 诪爪讜讛. 讜诇讗 讗转讬 讻讜' 讚讛讻讗 讻讜'. 谞状讘 讚注讚讬驻讗 讗讬讻讗 诇讗拽砖讜讬讬 诪讬讜"讟 砖谞讬 讙讜驻讬讛 讚讚讞讬 诪"注 讞诪讜专讛 砖诇 转讜专讛 讛讬讗 诪爪讜转 转驻诇讬谉 讗诇讗 讗诇讗 砖讬诇"讚 砖讜"转 砖讗谞讬:


讘讗"讚 讜诪讚砖讘注转 讬诪讬 讛诪砖转讛 讻讜'. 谞"讘 讬"诇 诪砖转讛 谞诪讬 讚讗讜专讬讬转讗 诪诇讗 砖讘讜注 讝讗转 讜讬诪讬 讗讘诇 谞诪讬 讬砖 诇讛诐 住诪讱 诪"讛 诪讬讛讜 讻讘讜讚 讞讬讬诐 注讚讬祝 诪讻讘讜讚 诪转讬诐:





讘谉 讬讛讜讬讚注

讗值讬讝侄讛讜旨 注址诐 讛指讗指专侄抓? 讻旨指诇 砖讈侄讗值讬谞讜止 讗讜止讻值诇 讞只诇旨指讬讜 讘旨职讟指讛殖专指讛, 讚旨执讘职专值讬 专址讘旨执讬 诪值讗执讬专. 讜址讞植讻指诪执讬诐 讗讜止诪职专执讬诐: 讻旨指诇 砖讈侄讗值讬谞讜止 诪职注址砖旨讉值专 驻旨值专讜止转指讬讜 讻旨指专指讗讜旨讬. 谞专讗讛 诇讬 讘住"讚 讟注诐 诇砖谞讬 讚讘专讬诐 讗诇讛 砖谞拽专讗 讘讛诐 注址诐 讛指讗指专侄抓, 讻讬 讛讗讚诐 诪讜专讻讘 讙讜祝 讜谞驻砖 砖讛诐 讗侄专侄抓 讜职砖指讈诪址讬执诐, 讜讻诪讜 砖讗诪专讜 专讘讜转讬谞讜 讝"诇 (转讛诇讬诐 讙' 讚') 讬执拽职专指讗 讗侄诇 讛址砖指旨讈诪址讬执诐 诪值注指诇, 讝讜 讛谞砖诪讛, 讜职讗侄诇 讛指讗指专侄抓 诇指讚执讬谉 注址诪旨讜止, 讝讛 讛讙讜祝, 讜讛讚讙谉 讛讜讗 诪讝讜谉 讛讙讜祝, 砖讛讜讗 讞诇拽 讛讗专抓, 讗讱 讗诐 讛讗讚诐 讬转谞讛讙 讘讚讙谉 注诇 驻讬 诪爪讜转讜 讬转讘专讱, 讚讛讬讬谞讜 讬注砖专 讚讙谞讜 讜讛谞砖讗专 砖讛讜讗 讞讜诇讬谉 讗讜讻诇 讗讜转诐 讘讟讛专讛, 讗讝 讛讚讙谉 讛讝讛 讬转讬讬讞住 诇谞驻砖 讻诪讜 砖谞讗诪专 (诪砖诇讬 讬讙, 讻讛) 爪址讚执旨讬拽 讗止讻值诇 诇职砖止讉讘址注 谞址驻职砖讈讜止, 讜讻讬 讛谞驻砖 讗讜讻诇转 讜讛诇讗 讛讙讜祝 讗讜讻诇, 讗诇讗 讛爪讚讬拽 砖砖诪专 诪爪讜讛 讘讗讻讬诇讛 谞注砖讬转 讗讻讬诇转讜 砖讜讘注 讛谞驻砖 讜转转讬讬讞住 讗诇讬讛, 注诇 讻谉 讛诪注砖专 讜讗讜讻诇 讞讜诇讬讜 讘讟讛专讛 讛专讬 讝讛 诪讙讘讬专 讞诇拽 讛砖诪讬诐 砖讛讜讗 讛谞驻砖 讜注讜砖讛 讝讛 注讬拽专, 讗讘诇 讗诐 讗讬谞讜 诪注砖专 讜讗讬谞讜 讗讜讻诇 讘讟讛专讛, 讛专讬 讝讛 谞诪砖讱 讗讞专 讞诇拽 讛讗专抓, 砖诪讙讘讬专 讞诇拽 讛讙讜祝 讛诪讻讜谞讛 讘砖诐 讗专抓 诇讻讱 谞拽专讗 注址诐 讛指讗指专侄抓.



讗值讬讝侄讛讜旨 注址诐 讛指讗指专侄抓? 讻旨指诇 砖讈侄讗值讬谞讜旨 拽讜止专值讗 拽职专执讬讗址转 砖讈职诪址注 砖讈址讞植专执讬转 讜职注址专职讘执讬转. 砖诪注转讬 讘砖诐 讛讙讗讜谉 专讗"诐 讝"诇 砖讗诪专 讻讗谉 诪谞讜 讞讻诪讬谞讜 讝"诇 诇注诐 讛讗专抓 砖砖讛 讚讘专讬诐, 砖诇砖讛 砖讬讬讻讬诐 诇转讜专讛, 讜砖诇砖讛 讘诪爪讜转 注讚 讻讗谉 砖诪注转讬. 讜爪专讬讱 诇讛讘讬谉 诇诪讛 诪谞讜 诇讜 讙' 讞住专讜谞讜转 讘讝讛 讜砖诇砖讛 讘讝讛, 讜注讜讚 诇诪讛 讚拽讚拽讜 诇讛讘讬讗 砖诇砖 讜砖诇砖 讗诇讛 讜诇讗 讝讜诇转诐? 讜谞专讗讛 诇讬 讘住"讚 讻讬 砖诇砖讛 讛砖讬讬讻讬诐 诇转讜专讛 讛诐 砖讬讬讻讬 诇讛讚讚讬 讜讛诐 转诇讜讬诐 讝讛 讘讝讛, 砖拽专讬讗转 砖诪注 讛讬讗 转讜专讛 砖讘讻转讘, 讜砖讬诪讜砖 转诇诪讬讚讬 讞讻诪讬诐 讝讜 转讜专讛 砖讘注诇 驻讛, 讜诇讗 住讙讬 讛讗 讘诇讗 讛讗, 讜诪讙讚诇 讘谞讬讜 诇转诇诪讜讚 转讜专讛 讛讬讗 砖讬讬讻讛 讙诐 讻谉 诇诇诪讜讚 转讜专讛 砖诇讜, 讻讬 讻砖诐 砖讞讬讬讘 讗讚诐 诇诇诪讜讚 转讜专讛 讻谉 讞讬讬讘 讘诇讬诪讜讚 讘谞讬讜, 讜讛讻转讜讘 讻诇诇诐 讬讞讚 讜拽砖专 讗讜转诐 讬讞讚 讚讻转讬讘 (讚讘专讬诐 讬讗, 讬讟) 讜职诇执诪址旨讚职转侄旨诐 讗止转指诐 讗侄转 讘职旨谞值讬讻侄诐, 拽专讬 讘讬讛 讗转诐, 讻诇诇 讞讬讜讘 注爪诪讜 讜讞讬讜讘 讘谞讬讜 讜诇讗 住讙讬 讛讗 讘诇讗 讛讗, 讛专讬 讘转讜专讛 讬砖 讙' 讞讬讜讘讬诐 砖讛诐 转诇讜讬诐 讝讛 讘讝讛 讜诇讗 住讙讬 讛讗 讘诇讗 讛讗, 讜讻谉 讘诪爪讜转 诪爪讬谞讜 砖诇砖讛 砖讛诐 砖讬讬讻讬诐 诇讛讚讚讬 注诇 驻讬 住讜讚谉 砖诇 讚讘专讬诐, 讜诇讻谉 讞讬讬讘 讻诇 讗讚诐 诇诇讘讜砖 讻诇 讬讜诐 爪讬爪讬转 讜转驻讬诇讬谉, 讜讙诐 讘注讜讚讜 诪诇讜讘砖 讘讛诐 讬谞讬讞 讬讚讜 注诇 讛诪讝讜讝讛 讜讬拽专讗 驻专砖讛 专讗砖讜谞讛 砖诇 砖诪注, 讛专讬 砖讬诇讜砖 讘诪爪讜转 讚砖讬讬讻讬 讗讛讚讚讬. 讜讻谞讙讚 讝讛 谞拽专讗讜 讬砖专讗诇 讘砖诐 讗讚诐 砖讛讜讗 讻讬谞讜讬 诇讝讻专 讜诇谞拽讘讛 讘讬讞讚 讚讻转讬讘 (讘专讗砖讬转 讗, 讻讝) 讝指讻指专 讜旨谞职拽值讘指讛 讘职旨专指讗指诐 讜址讬职讘指专侄讱职 讗止转指诐 讜址讬执旨拽职专指讗 讗侄转 砖职讈诪指诐 讗指讚指诐, 讜讝讛 讛砖诐 [45] 讛讜讗 诪砖讜诇砖, 讻诇 砖诇讬砖 讛讜讗 讟"讜 [15] 讻诪谞讬谉 讬"讛, 讜讙诐 讻诇 砖诇讬砖 讜砖诇讬砖 讛讜讗 诪砖讜诇砖, 讜讙诐 讻谉 谞讬转谉 诇讝讻专 讜谞拽讘讛 讘讬讞讚, 讻诪讜 砖讗诪专讜 讗讬砖 讜讗砖讛 讝讻讜 砖诐 讬"讛 讘讬谞讬讛诐, 讜讛讜讗 诪砖讜诇砖 讻诇 砖诇讬砖 讛讜讗 讞诪砖讛 [5], 谞诪爪讗 转讜讗专 讗讚诐 讬砖 讘讜 砖谞讬 注谞讬讬谞讬 砖讬诇讜砖, 砖讛讜讗 砖诇砖讛 驻注诪讬诐 讬"讛 [45], 讜讙诐 砖诐 讬"讛 讛讜讗 讙' 驻注诪讬诐 讞诪砖讛, 讜讝讛 谞讬转谉 诇讬砖专讗诇 讻谞讙讚 砖谞讬 诪讬谞讬 砖讬诇讜砖 砖讬砖 诇讛诐, 讛讗讞讚 讛讜讗 讘注谞讬谉 讛转讜专讛 讻讗诪讜专, 讜讛讗讞讚 讛讜讗 讘注谞讬谉 讛诪爪讜转 讛谞讝讻专讜转 砖讛诐 注讚讜转 诇讬砖专讗诇. 讜讛谞讛 转讜讗专 讗讚诐 讬砖 讘讜 诪注诇讛 诪爪讚 讛讞砖讘讜谉 讜讛诪住驻专 砖诇讜, 砖讛讜讗 讘诪住驻专 砖诐 讛讜讬"讛 讘诪讬诇讜讬 讗诇驻讬谉 [讬讜"讚 讛"讗 讜讗"讜 讛"讗 45], 讜讬砖 讘讜 讙专注讜谉 诪爪讚 讛诪砖诪注讜转 砖诇讜 砖讛讜讗 诇砖讜谉 讗植讚指诪指讛, 砖讛讗讚诐 谞讘专讗 注指驻指专 诪执谉 讛指讗植讚指诪指讛, 讜讗诪专讜 专讘讜转讬谞讜 讝"诇 '讗转诐 拽专讜讬讬诐 讗讚诐 讜讗讬谉 讛注讻讜"诐 拽专讜讬讬诐 讗讚诐', 讗讱 讻转讘讜 讛转讜住驻讜转 砖谞拽专讗讬诐 '讛讗讚诐' 讘讛"讗, 讜讛讬讬谞讜 砖讬砖专讗诇 谞拽专讗讜 讗讚诐 讻驻讬 讛诪住驻专 砖诇讜 讚讜拽讗, 讗讘诇 讛注讻讜"诐 讗诐 谞拽专讗讬诐 讗讚诐 讙诐 讛诐 讬讗诪专讜 讻驻讬 讛诪住驻专 砖诇讜 讛诐 谞拽专讗讬诐, 诪讛 砖讗讬谉 讻谉 注转讛 砖拽专讗诐 '讛讗讚诐' 讘讟诇 诪讝讛 专诪讝 讛诪住驻专 砖诇 砖诐 讛讜讬"讛, 讜谞拽专讗讜 讛讗讚诐 注诇 砖诐 讛诪砖诪注讜转 砖诇讜, 砖讛讜讗 诇砖讜谉 讗讚诪讛. 讜讘讝讛 驻专砖转讬 讘住"讚 专诪讝 讛讻转讜讘 (讘诪讚讘专 讻讗, 讻讝) 注址诇 讻值旨谉 讬止讗诪职专讜旨 讛址诪止旨砖职讈诇执讬诐 讘止旨讗讜旨 讞侄砖职讈讘旨讜止谉, 驻讬专讜砖 讬止讗诪职专讜旨 讛址诪止旨砖职讈诇执讬诐 '讘讬爪专诐', 讗诇讜 讬砖专讗诇 砖讛诐 讚讘拽讬诐 讘讛', 讘止旨讗讜旨 讞侄砖职讈讘旨讜止谉, 专爪讜谞讜 诇讜诪专 转讘讬讟讜 讘讞砖讘讜谉 砖诇 转讜讗专 砖诇谞讜 讜诇讗 讘诪砖诪注讜转 砖诇讜.
讜讘讝讛 讬讜讘谉 (砖讬专 讛砖讬专讬诐 讝, 讛) 注值讬谞址讬执讱职 讘职旨专值讻讜止转 讘职旨讞侄砖职讈讘旨讜止谉 讜诇讗 讘诪砖诪注讜转, 谞诪爪讗 砖诇砖 讜砖诇砖 讚讘专讬诐 讛谞讝讻专讬诐 诇讛诐 讬专诪讜讝 转讜讗专 '讗讚诐' 砖讛讜讗 诪住驻专 诪砖讜诇砖, 讜讻诇 砖诇讬砖 讙诐 讻谉 诪砖讜诇砖, 讜诇讻讱 讛谞讝讛专 讘讛诐 讗讬谞讜 诪转讬讬讞住 诇讗讚诪讛 砖讛讬讗 讛讗专抓, 讻讬 讬砖专讗诇 谞拽专讗讜 讘砖诐 讗讚诐 讛讜讗 讘砖讘讬诇 讛诪住驻专 砖诇 讗讚诐 讜诇讗 讘砖讘讬诇 讛诪砖诪注讜转, 讗讱 讗诐 讗讬谞讜 谞讝讛专 讘砖诇砖 讜砖诇砖 讛谞讝讻专讬诐, 讗讬谉 诇讜 转讜讗专 讗讚诐 诪爪讚 讛诪住驻专 讗诇讗 诪爪讚 讛诪砖诪注讜转 砖讛讜讗 讗专抓 讜讗讚诪讛, 诇讻讱 谞拽专讗 注址诐 讛指讗指专侄抓, 专爪讜谞讜 诇讜诪专 讛讜讗 诪谉 讛诪转讬讬讞住讬诐 诇讗专抓 砖讛讬讗 讛讗讚诪讛.



诪址注植砖讉侄讛 讘旨职专址讘旨执讬 讗直诇执讬注侄讝侄专 砖讈侄谞旨执讻职谞址住 诇职讘值讬转 讛址讻旨职谞侄住侄转, 讜职诇止讗 诪指爪指讗 注植砖讉指专指讛, 讜职砖讈执讞职专值专 注址讘职讚旨讜止 讜职讛执砖讈职诇执讬诪讜止 诇址注植砖讉指专指讛. 砖讈执讞职专值专 讗执讬谉, 诇指讗 砖讈执讞职专值专 诇指讗? 转旨职专值讬 讗执讬爪职讟职专执讬讻讜旨, 砖讈执讞职专值专 讞址讚, 讜职谞指驻执讬拽 讘旨职讞址讚. 讜职讛值讬讻执讬 注指讘执讬讚 讛指讻执讬? 拽砖讗 诇诪讛 诇讗 讛拽砖讛 讻谉 诪注讬拽专讗 拽讜讚诐 砖砖诪注 讚讘专讬 讛转专爪谉 讻讬讜谉 讚讛诪拽砖谉 讬讚注 诇讛讛讜讗 注讜讘讚讗? 讜谞专讗讛 诇讬 讘住"讚 讻讬 诪注讬拽专讗 讞砖讘 讚讬砖 诇讛拽砖讜转 讗讜转讜 注讘讚 诇讗 讛讬讛 讻讜诇讜 砖诇 专' 讗诇讬注讝专 讞爪讬讜, 讜讗讜转讜 讘注诇 讛讞爪讬 注讘讚 砖讞专专讜, 讜讛砖转讗 诪讜转专 诇专' 讗诇讬注讝专 诇砖讞专专 讛讞爪讬 砖讛讜讗 砖诇讜 诪驻谞讬 转讬拽讜谉 讛注讜诇诐, 讻讬 讞爪讬讜 注讘讚 讜讞爪讬讜 讘谉 讞讜专讬谉 讗讬谞讜 讬讻讜诇 诇讬砖讗 诇讗 讘转 讞讜专讬谉 讜诇讗 砖驻讞讛, 讜讗讞专 砖砖诪注 讚讘专讬 讛转专爪谉 砖讗诪专 转专讬 讛讜讜 讜砖讞专专 讞讚 讜谞驻拽 讘讞讚, 诪讜讻讞 讚讛转专爪谉 讬砖 诇讜 拽讘诇讛 讘讬讚讜 讘讛讗讬 注讜讘讚讗 讛讬讻讬 讛讜讛, 讜讗诐 讛讬讛 讞爪讬 注讘讚 讜讞爪讬 讘谉 讞讜专讬谉 讛讬讛 诪驻专砖 诇讛 诇讻讱 讛拽砖讛, 讜砖讜讘 专讗讬转讬 讘爪诇"讞 拽专讜讘 诇讝讛.



诇职注讜止诇指诐 讬址砖讈职讻旨执讬诐 讗指讚指诐 诇职讘值讬转 讛址讻旨职谞侄住侄转. 谞专讗讛 诇讬 讘住"讚 转讬讘转 诇职注讜止诇指诐 讘讗 诇专讘讜转 讗驻讬诇讜 讘砖讘转 讚讗讬谉 讚专讱 诇讛砖讻讬诐 诪驻谞讬 讻讘讜讚 讛砖讘转. 讗讬 谞诪讬 谞专讗讛 诇讬 讗驻讬诇讜 讗诐 注诇 讬讚讬 讻谉 讘讟诇 诪诪爪讜讛 讗讞专转, 砖讛讬讗 诇讘讬砖转 爪讬爪讬转 讜转驻讬诇讬谉 讘讘讬转 讻讚讬 砖讬讻谞住 诇讘讬转 讛讻谞住转 讘爪讬爪讬转 讜转驻讬诇讬谉, 讜讬讗诪专 驻住讜拽 (转讛诇讬诐 讛, 讞) 讜址讗植谞执讬 讘职旨专止讘 讞址住职讚职旨讱指 讗指讘讜止讗 讘值讬转侄讱指 讗侄砖职讈转址旨讞植讜侄讛 讗侄诇 讛值讬讻址诇 拽指讚职砖职讈讱指 讘职旨讬执专职讗指转侄讱指 讻谞讝讻专 讘讝讜讛专 讛拽讚讜砖, 讜讗诐 讬砖讻讬诐 诇讗 讬讜讻诇 诇拽讬讬诪讛, 讻讬 讛爪讘讜专 讘讗讬诐 诇讘讬转 讛讻谞住转 拽讜讚诐 注诇讜转 讛砖讞专, 讜诪讛 砖讛讬讛 专讘讬谞讜 讛讗专"讬 讝"诇 诪讘讟诇 讝讛 诪驻谞讬 讝讛, 砖讗谞讬 专讘讬谞讜 讝"诇 砖讛讬讛 诇讜 讻讜谞讜转 讙讚讜诇讜转 讘诇讘讬砖转 爪讬爪讬转 讜转驻讬诇讬谉 讘讻谞讬住转讜 诇讘讬转 讛讻谞住转. 讗讬 谞诪讬 讘讘讬转 讛讻谞住转 砖诇讜 讘讗讬诐 讻诪讛 讜讻诪讛 诪讞爪讜转 诇讬诇讛 讜谞砖讗专讬诐 砖诐.



讻旨职讚值讬 砖讈侄讬旨执讝职讻旨侄讛 讜职讬执诪旨指谞侄讛 注执诐 注植砖讉指专指讛 讛指专执讗砖讈讜止谞执讬诐. 爪专讬讱 诇讛讘讬谉 诪讬 诪讜谞讛 讗讜转诐 讜讛讬讻谉 谞诪谞讬谉? 讜谞专讗讛 诇讬 讘住"讚 注诇 驻讬 讛讬讚讜注 砖讻诇 诪爪讜讛 砖讬注砖讛 讛讗讚诐 诇诪讟讛 讛诪诇讗讱 诪讻专讬讝 诇诪注诇讛, 讛讘讜 讬拽专 诇驻诇讜谞讬 讚注讘讬讚 注讜讘讚讗 讚讗 讻讚讬 砖讛爪讚讬拽讬诐 讬砖诪注讜 讜讬讘专讻讜 讗讜转讜, 讜诇讛讬驻讱 讘注讘讬专讜转 诪讻专讬讝讬谉 注诇 专砖注讬诐 讻讚讬 砖讬砖诪注讜 讜讬拽诇诇讜 讗讜转诐, 讜诇讻谉 讘诪爪讜讛 专讘讛 讻讝讗转 讜讚讗讬 注讜砖讬谉 讛讻专讝讛, 讻讬 讗诇讜 讛注砖专讛 专讗砖讜谞讬诐 注诇 讬讚诐 转砖专讛 砖讻讬谞讛, 讜讗诐 讻谉 讘专讗砖讜谉 讬讻专讬讝讜 讛讘讜 讬拽专 诇驻诇讜谞讬 砖讛讬讛 专讗砖讜谉 诪注砖专讛 专讗砖讜谞讬诐, 讜注诇 讛砖谞讬 讬讻专讬讝讜 砖讛讬讛 砖谞讬, 讜讻谉 注诇 讛砖诇讬砖讬 注讚 住讜祝 讛注砖专讛 讻讜诇诐, 讜讻讬讜谉 砖诪讻专讬讝讬谉 注诇 讛砖谞讬 砖讛讬讛 砖谞讬 讙诐 讛专讗砖讜谉 诪转讘专讱 注诪讜, 讬注谉 砖讗诐 诇讗 讛拽讚讬诐 讝讛 诇讛讬讜转 专讗砖讜谉 讗讬讱 讛讬讛 讝讛 谞注砖讛 砖谞讬, 讜讻谉 注诇 讝讛 讛讚专讱, 谞诪爪讗 讛讜讗 谞诪谞讛 注诐 讻讜诇诐, 讚讛讜讬 讻讗诇讜 诪讝讻讬专讬诐 讗讜转讜 讜诪讜谞讬诐 讗讜转讜 注诪讛诐. 讜诪讛 砖讗诪专 砖讈侄讬旨执讝职讻旨侄讛 讜职讬执诪旨指谞侄讛 诇讻讗讜专讛 谞专讗讛 讗讜诪专讜 讬讝讻讛 诇砖讜谉 讬转专, 讜谞专讗讛 诇讬 讘住"讚 讛讻讜谞讛 诇讜诪专 讗祝 注诇 驻讬 砖诇驻注诪讬诐 诪讝讚诪谉 砖讘讗讜 讞讘专转 讗谞砖讬诐 讘讘讬转 讛讻谞住转 讘诇讬诇讛 诪谉 讛注专讘 讜注砖讜 砖诐 诪砖诪专讛 诇转讬拽讜谉 讻专转, 砖讗讝 讝讛 砖讚专讻讜 诇讛砖讻讬诐 诇讗 讛讬讛 讬讻讜诇 讗讜转讜 讛讬讜诐 诇讛讬讜转 诪注砖专讛 专讗砖讜谞讬诐, 砖讻讘专 拽讚诪讜讛讜 讗谞砖讬 讛诪砖诪专讛 诪谉 讛注专讘, 注诐 讻诇 讝讛 讝讜讻讛 讞讜抓 诪砖讜专转 讛讚讬谉 讜谞诪谞讛 注诪讛诐, 讬注谉 讻讬 诪讗讞专 砖讛讜讗 讟讜专讞 讻诇 讬讜诐 诇讛砖讻讬诐 诪注砖专讛 专讗砖讜谞讬诐, 讜讗讜转讜 讛讬讜诐 谞讝讚诪谉 住讬讘讛 讗讞专转 砖拽讚诪讜 诇讜, 诇讻讱 讬讞砖讜讘 诇讜 讛拽讘"讛 讻讗诇讜 讙诐 讗讜转讜 讛讬讜诐 讛讬讛 诪谉 讬讜"讚 专讗砖讜谞讬诐:



诇职注讜止诇指诐 讬址砖讈职讻旨执讬诐 讗指讚指诐 诇职讘值讬转 讛址讻旨职谞侄住侄转, 讻旨职讚值讬 砖讈侄讬旨执讝职讻旨侄讛 讜职讬执诪旨指谞侄讛 注执诐 注植砖讉指专指讛 讛指专执讗砖讈讜止谞执讬诐, 砖讈侄讗植驻执诇旨讜旨 诪值讗指讛 讘旨指讗执讬诐 讗址讞植专指讬讜, 拽执讘旨值诇 砖讉职讻址专 讻旨只诇旨指诐. 谞专讗讛 诇讬 讘住"讚 讟注诐 诇讛讗 讚谞拽讬讟 诪值讗指讛, 讻讬 讗驻砖专 讗诇讛 砖讻专诐 谞讞砖讘 讻驻讬 注专讱 讛讗讘谞讬诐 讟讜讘讜转, 砖讛讚专讱 讛讜讗 讗讘谉 诪砖拽诇讛 拽讬专讗"讟 砖讜讛 诪讗讛 讚谞专讬诐, 讜讗诐 转讛讬讛 诪砖拽诇讛 注砖专讛 拽讬专讗"讟 讗讬谉 讗讜诪讚讬诐 注专讻讛 讗诇祝 讚谞专讬诐, 讗诇讗 注专讻讛 讬讛讬讛 注砖专讛 讗诇驻讬诐 讚谞专讬诐, 砖讻诇 拽讬专讗"讟 砖讜讛 讗诇祝, 讜讻谉 讻讗谉 讛注砖专讛 专讗砖讜谞讬诐 讻诇 讗讞讚 诪讛诐 谞讞砖讘 讻注砖专讛, 讗诐 讻谉 讛诐 谞讞砖讘讬诐 讻诪讗讛, 讻讬 注砖专 驻注诪讬诐 注砖专 讛讜讗 诪讗讛, 讜讝讛 讛专讗砖讜谉 砖拽讜诇 讻谞讙讚 讻诇 讛注砖专讛 砖讛诐 诪讗讛.
讗讜 讬讜讘谉 讻转讜讘 讘讘专讻转谉 砖诇 讬砖专讗诇 (讜讬拽专讗 讻"讜 讞') 讜职专指讚职驻讜旨 诪执讻侄旨诐 讞植诪执砖指旨讈讛 诪值讗指讛 讜旨诪值讗指讛 诪执讻侄旨诐 专职讘指讘指讛 讬执专职讚止旨驻讜旨, 谞诪爪讗 讛拽讟谞讬诐 讛诐 讻诇 讗讞讚 砖拽讜诇 讻注砖专讬诐 讘注专讱 讞诪砖讛 诇诪讗讛, 讗讱 讛讙讚讜诇讬诐 砖拽讜诇 讻诪讗讛, 讚讻转讬讘 讜旨诪值讗指讛 专职讘指讘指讛 讬执专职讚止旨驻讜旨, 诇讻谉 讝讛 讛诪砖讻讬诐 讛讜讗 讞讘讬讘 诇驻谞讬 讛拽讘"讛 砖讬砖拽讜诇 讗讜转讜 讻谞讙讚 诪讗讛 讘谞讬 讗讚诐.





讘谞讬讛讜

讗值讬讝侄讛讜旨 注址诐 讛指讗指专侄抓? 讻旨指诇 砖讈侄讗值讬谞讜止 讗讜止讻值诇 讞只诇旨指讬讜 讘旨职讟指讛殖专指讛, 讚旨执讘职专值讬 专址讘旨执讬 诪值讗执讬专. 讜址讞植讻指诪执讬诐 讗讜止诪职专执讬诐: 讻旨指诇 砖讈侄讗值讬谞讜止 诪职注址砖旨讉值专 驻旨值专讜止转指讬讜 讻旨指专指讗讜旨讬. 谞专讗讛 诇讬 讘住"讚, 讛讟注诐 砖谞拽专讗 注址诐 讛指讗指专侄抓 讘讞住专讜谉 讚讘专讬诐 讗诇讜, 讻讬 讛讗讜讻诇 讞讜诇讬讜 讘讟讛专讛 讛专讬 讝讛 诪讗讬专 诇讞讜诪专 砖诇讜 讛诪讻讜谞讛 讘砖诐 讗专抓, 讻诪"砖 专讝"诇 (住谞讛讚专讬谉 爪讗:) 讜职讗侄诇 讛指讗指专侄抓 诇指讚执讬谉 注址诪旨讜止 (转讛诇讬诐 谞, 讚) 讝讛 讛讙讜祝, 讜诇讛讬驻讱 讛专讬 讝讛 诪讞砖讬讱 讗转 讛讗专抓 讝讛 讛讞讜诪专, 讜诇讻谉 谞拽专讗 注址诐 讛指讗指专侄抓, 注址诐 专"诇: 诪讞砖讬讱, 诪诇砖讜谉 讙讞诇讬诐 注诪讜诪讜转. 讜讻谉 讛诪注砖专 驻讬专讜转讬讜 讻专讗讜讬 讛专讬 讝讛 诪讗讬专 诇讗专抓, 砖诪诪谞讛 讬爪讗讜 驻讬专讜转 讗诇讜 诪谉 讛讞砖讱 讛讞讜驻祝 注诇讬讛, 讻诪"砖: 讻执旨讬 讛执谞值旨讛 讛址讞止砖侄讈讱职 讬职讻址住侄旨讛 讗侄专侄抓 (讬砖注讬讛 住, 讘), 讜诇讛讬驻讱 讛专讬 讝讛 诪讞砖讬讱 讛讗专抓, 诇讻讱 谞拽专讗 注址诐 讛指讗指专侄抓.


讛址讗讬 讚旨职讗执讬注植谞执讬砖讈 专指诪执讬 讘旨址专 讞指诪指讗, 讚旨职诇指讗 讗址讝职诪执讬谉 注植诇值讬讛旨 讚旨职专址讘 诪职谞址砖讈职讬指讗 讘旨址专 转旨址讞植诇执讬驻指讗. 讛讗 讚讛讻谞讬住 专讘讗 注爪诪讜 讘注讜讘讬 讛拽讜专讛 诇讘专专 讛注谞讜砖 砖谞注谞砖 讘讜 专诪讬 讘专 讞诪讗, 谞"诇 讘住"讚 讻讚讬 诇讛爪讬诇 注爪诪讜 讜诇谞拽讜转 注爪诪讜 诪谉 讛转专注讜诪转, 砖诇讗 讬讗诪专讜 讛讜讗 讛讬讛 住讬讘讛 诇驻讟讬专转 专诪讬 讘专 讞诪讗.
讜讛讬讬谞讜 讚讗讬转讗 讘讙诪专讗 (讘讘讗 讘转专讗 讬讘:) 讚专讘讗 讜专诪讬 讘专 讞诪讗 讘注讜讚诐 讬诇讚讬诐 拽讟谞讬诐, 讛讜讜 讬转讘讬 拽诪讬讛 讚专讘 讞住讚讗, 讜讛讬转讛 讘转 专讘 讞住讚讗 讘转 拽讟谞讛 讬讜砖讘转 讘讞讬拽 讗讘讬讛, 讗诪专 诇讛 讗讘讬讛 诇诪讬 诪砖谞讬诐 讗诇讜 转谞砖讗讬, 讜转讗诪专 讗转 砖谞讬讛诐, 注谞讛 专讘讗 讜讗诪专 讗谞讗 讘转专讗 (讬讘诪讜转 诇讚:), 讜讻谉 讛讜讛 诇讛讜 砖谞砖讗讛 专诪讬 讘专 讞诪讗 转讞诇讛 讜谞驻讟专, 讜讗讞专 讻讱 谞砖讗讛 专讘讗.
讜诇讻谉 讻讚讬 砖诇讗 讬讗诪专讜 注诇 专讘讗 砖讛讜讗 讙专诐 砖讬驻讟专 专诪讬 讘专 讞诪讗 讜讬砖讗 讗转 讗砖转讜, 讻讬 讗诪专 讜讗谞讗 讘转专讗, 讚诪讜讻专讞 砖讬驻讟专 专诪讬 讘专 讞诪讗, 讜讗诐 诇讗 讛讬讛 讗讜诪专 讻谉 讛讬讛 谞讜砖讗讛 专诪讬 讘专 讞诪讗 讜转砖讗专 讗爪诇讜 注讚 讝拽谞转讜 讜诇讗 讛讬讛 谞驻讟专 拽讜讚诐 讝诪谞讜 讻讚讬 砖讬砖讗谞讛 专讘讗, 讜谞诪爪讗 讚讘专讬讜 注砖讜 专讜砖诐 砖讬驻讟专 专诪讬 讘专 讞诪讗 拽讜讚诐 讝诪谞讜, 诇讻讱 讗诪专 讛讗 讚旨职讗执讬注植谞执讬砖讈 专指诪执讬 讘旨址专 讞指诪指讗 砖讬驻讟专 拽讜讚诐 讝诪谞讜 诪砖讜诐 讚旨职诇指讗 讗址讝职诪执讬谉 注植诇值讬讛旨 讚旨职专址讘 诪职谞址砖讈职讬指讗 讘旨址专 转旨址讞植诇执讬驻指讗 讜讗谞讬 诇讗 讙专诪转讬 讻诇讜诐 讘讚讘专 讝讛, 讚讗驻砖专 砖讬砖讗专 讘讞讬讬诐 注讚 讝拽谞转讬 讜讗谞讬 诇讗 讗砖讗 讗转 讗砖转讜, 讗讜 诪讛 砖讗诪专转讬 讗谞讗 讘转专讗 讗讬谞讜 诪讜讻专讞 砖讬诪讜转 专诪讬 讘专 讞诪讗, 讗诇讗 讬讛讬讛 诇讜 住讬讘讛 砖讬讙专砖谞讛 讜讬砖讗专 讘讞讬讬诐 讜讗拽讞谞讛 讗谞讬.


讛址诪旨职砖讈址讞职专值专 注址讘职讚旨讜止 注讜止讘值专 讘旨址注植砖讉值讛, 砖讈侄谞旨侄讗直诪址专: "诇职注止诇指诐 讘旨指讛侄诐 转旨址注植讘止讚讜旨". 诇执讚职讘址专 诪执爪职讜指讛 砖讈址讗谞执讬. 拽砖讛 讗讬讱 诪爪讜讜转 注砖讛 诪谉 讛转讜专讛 谞讚讞讬转 诪砖讜诐 诪爪讜讛 转驻诇讛 砖讛讬讗 讚专讘谞谉?
讜谞专讗讛 诇讬 讚讻讗谉 谞诪讬 讗讬讻讗 诪爪讜讜转 注砖讛 诪谉 讛转讜专讛 砖讛讬讗 诪爪讜转 拽讚讜砖讛 砖诇 谞址拽职讚执旨讬砖指讈讱职, 讚诇讚注转 讛讝讜讛专 讛讬讗 诪爪讜讜转 注砖讛 诪谉 讛转讜专讛, 讻讻转讜讘 (讜讬拽专讗 讻讘, 诇讘): 讜职谞执拽职讚址旨砖职讈转执旨讬 讘职旨转讜止讱职 讘职旨谞值讬 讬执砖职讉专指讗值诇, 讜讻诪"砖 专讘讬谞讜 讛讗专"讬 讝"诇 讘砖注专 讛讻讜谞讜转.


专指讘指讗 讗址讞植讜执讬 诇执砖讈职诪值讬 讟职诇指诇指讗, 讗址讘旨址讬值讬 谞指驻址拽 诇执讘职专指讗, 讗址讞职讜执讬 讻旨职诇址驻旨值讬 砖讈职诪址讬旨指讗. 拽砖讛 诇诪讛 谞指驻址拽 讗址讘旨址讬值讬 诇执讘职专指讗 讻讚讬 讚讬讞讜讬 讻旨职诇址驻旨值讬 砖讈职诪址讬旨指讗, 讛讬讛 诇讜 诇诪讞讜讬 讻旨职诇址驻旨值讬 讟职诇指诇指讗 讘注讜讚讜 讬讜砖讘 讘诪拽讜诪讜, 讜讻讚注讘讚 专讘讗? 讜谞专讗讛 诇讬 讘住"讚, 讚讗讘讬讬 讛讘讬谉 诪讚注转讜 讚专讘讗 讬讞讜讬 诇砖诪讬 讟诇诇讗, 讜讗诪专 讘讚注转讜 讗诐 讙诐 讗谞讬 讗注砖讛 讻谉 讗讬谞讜 谞讬讻专 砖砖谞讬谞讜 诪讘讬谞讬诐 讘讚讘专 讝讛, 讗诇讗 讬讗诪专讜 讗讞讚 诇讘讚讜 讛讘讬谉, 讜讛砖谞讬 注砖讛 讻诪讜 砖注砖讛 讞讘讬专讜 砖诇讗 讘诪转讻讜讜讬谉, 讜讗讬谞讜 讬讜讚注 诪讛 讛讜讗 诪砖讬讘, 讻讬 讗讬 讗驻砖专 诇爪诪爪诐 砖砖谞讬谞讜 谞讞讜讬 讘讬讞讚 诪诪砖.
诇讻谉 谞转讞讻诐 讗讘讬讬 讻砖砖讗诇 专讘讜 专址讞植诪指谞指讗 讛值讬讻指讗 讬指转执讬讘? 讛讚讘专 讬爪讗 诪驻讬 专讘讜 拽驻抓 讛讜讗 转讬讻祝 讜注诪讚 讗爪诇 讛驻转讞 诪讘讞讜抓 诇讛专讗讜转 讘讬讚讜 讻旨职诇址驻旨值讬 砖讈职诪址讬旨指讗, 讜谞诪爪讗 讚讗讘讬讬 诇讗 专讗讛 诪讛 注砖讛 专讘讗, 讻讬 讛爪讚 讚谞驻拽 讗讘讬讬 讜讗讞讜讬 讘讬讛 讛讜讗 讗讞专讬讜 砖诇 专讘讗, 讬注谉 讻讬 专讘讗 讬讜砖讘 诇驻谞讬 专讘讜 驻谞讬讜 讻谞讙讚 专讘讜, 讜讗讞讜专讬讜 讻谞讙讚 讛爪讚 讚谞驻拽 讗讘讬讬 砖诐, 讜转讞讬诇讛 讛讬讜 讬讜砖讘讬诐 讗讘讬讬 讜专讘讗 讘讬讞讚, 讻转祝 讘爪讚 讻转祝, 驻谞讬讛诐 讻谞讙讚 专讘诐 讜讗讞讜专讬讛诐 讻谞讙讚 爪讚 讛驻转讜讞 诇讞讜抓, 讜谞诪爪讗 注转讛 讗讘讬讬 诇讗 专讗讛 诪讛 砖注砖讛 专讘讗 讜讻谉 谞诪讬 专讘讗 诇讗 专讗讛 诪讛 砖注砖讛 讗讘讬讬, 讻讬 讛讜讗 驻谞讬讜 讻谞讙讚 专讘讜, 讜讗讞讜专讬讜 讻谞讙讚 讛爪讚 讚谞驻讬拽 诇讬讛 讗讘讬讬, 讜诇讻谉 讗诪专 诇讛诐 专讘诐: 转旨址专职讜址讬职讻讜旨 专址讘旨指谞指谉 讛植讜执讬转讜旨.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 转砖注讛 讜讗专讜谉. 注讬' 砖讘转 诇讘 注"讗 转讜住' 讚"讛 注诇 砖拽讜专讬谉 讜讘诪讛专砖"讗 砖诐:





驻谞讬 讬讛讜砖注

讘转讜住驻讜转 讘讚"讛 讗诪专 专"讛 讛诇讻讛 讻讗讞专讬诐 讜讛讗讬讚谞讗 讗讬谉 讗谞讜 诪讚拽讚拽讬谉 讜讻讜' 砖诇讗 讬讛讗 讻诇 讗讞讚 讛讜诇讱 讜讘讜谞讛 讘诪讛 诇注爪诪讜 注讻"诇. 讜注讬讬谉 诪"砖 讛专砖讘"讗 讜讛专讗"砖 讝"诇 讘讝讛 讘砖诐 专讘讬谞讜 讛讗讬 讙讗讜谉 讝"诇. 讜诇讻讗讜专讛 诇讗 讬讚注谞讗 诇诪讛 讛讜爪专讻讜 讛拽讚诪讜谞讬诐 诇讗讛讚讜专讬 讗讟注诪讗 讚讛讱 诪讬诇转讗 讻讜诇讬 讛讗讬 讚讛讗 讘诇讗"讛 讜讚讗讬 诪砖诪注 讚讛讗 讚讗诪专 专"讛 讛诇讻讛 讻讗讞专讬诐 讚讗讬谉 诪讝诪谞讬谉 讗诇讗 注诇 诪讬 砖拽专讗 讜砖谞讛 讜砖讬诪砖 讛讬讬谞讜 诇注谞讬谉 讞讬讜讘讗 讚讗讬谉 讞讬讬讘讬谉 诇讝诪谉 讗诇讗 讘讻讛"讙 讗讘诇 讗诐 专爪讜 诇讝诪谉 讜讚讗讬 诪讝诪谞讬谉 专砖讜转 讻讚诪住拽讬谞谉 诇注讬诇 诇注谞讬谉 谞砖讬诐 讚讗驻讬诇讜 诇诪讗讬 讚拽讬"诇 讻专讘讬 讬讜讞谞谉 讚砖谞讬诐 讗诐 专爪讜 诇讝诪谉 讗讬谉 诪讝诪谞讬谉 讗驻"讛 诪讜讚讛 讚讛讬讻讗 讚讗讬讻讗 讚讬注讜转 讻讙讜谉 讘讙' 谞砖讬诐 讜讻讬讜爪讗 讘讛 讚诪讝诪谞讬谉 专砖讜转 讗诐 讻谉 讜讚讗讬 诇讗 讙专注 讝讛 砖诇讗 砖谞讛 讜砖讬诪砖 诪谞砖讬诐 讜诪拽讟谉 讛讬讜讚注 诇诪讬 诪讘专讱 讚诇拽诪谉 讚讛讗 讜讚讗讬 讗讬讻讗 讚讬注讜转 讜讛讬讬谞讜 讻讚驻专讬砖讬转 诇注讬诇 讚诪讛讗讬 砖讬谞讜讬讗 讚讗讬讻讗 讚讬注讜转 诪诪讬诇讗 砖诪注讬谞谉 讚诇专' 讬讜讞谞谉 谞诪讬 讗驻讬' 讛讬讻讗 讚诇讬讻讗 讝讬诪讜谉 讚讗讜专讬讬转讗 讗驻"讛 讗讞讚 讬讜爪讗 讘讘专讻转 讞讘讬专讜 讛讬讻讗 讚诪讝诪谞讬谉 专砖讜转. 讜讗驻砖专 讚讻讬讜谉 讚讗砖讻讞谉 讘砖诪注转讬谉 讚专诪讬 讘"讞 诇讗 讗讝诪讬谉 注诇讬讛 讚专讘讬 诪谞砖讬讗 讗"讻 诪砖诪注 讚讘讻讛"讙 讬砖 砖讜诐 讟注诐 诇讜诪专 讚讗驻讬诇讜 讚专讱 专砖讜转 讗讬谉 诪讝诪谞讬谉 砖讗讬谉 讞讘专讜转谉 谞讗讛 讜诇讗 拽专讬谞谉 讘讛 讙讚诇讜 诇讛' 讗转讬 讜讻讚讗砖讻讞谉 谞诪讬 讘注诇诪讗 讚谞拽讬讬 讛讚注转 讘讬专讜砖诇讬诐 诇讗 讛讬讜 讬讜砖讘讬谉 讘住注讜讚讛 讗诇讗 讗诐 讻谉 讬讜讚注讬谉 诪讬 诪讬住讘 注诪讛谉 诪砖"讛 讛讜爪专讻讜 讛拽讚诪讜谞讬诐 诇讗讛讚讜专讬 讗讛谞讱 讟注诪讬 讻谉 谞专讗讛 诇讬 讜注诪"砖 讛专讗"砖 讝"诇 讘讝讛:


讘讙诪专讗 驻讬住拽讗 讗讻诇 讟讘诇 讜讻讜' 驻砖讬讟讗. 讜讬砖 诇讚拽讚拽 诪讗讬 驻砖讬讟讗 讚拽讗诪专 讗讬 诪砖讜诐 讚讛讜"诇 讻诪讘专讱 注诇 讚讘专 注讘讬专讛 讜拽专讬谞谉 讘讬讛 讘讜爪注 讘讬专讱 讻诪讜 讘讞诇讛 讚讗讻转讬 讗讟讜 诇讗 讗讬爪讟专讬讱 诇转谞讗 讚诪转谞讬转讬谉 诇诪讬转谞讬 讛讱 诪讬诇转讗 讙讜驻讗 讚讛讗 讛讱 讚讞诇讛 讘专讬讬转讗 讚专"讗 讘"讬 讛讬讗 讘专讬砖 驻' 讛讙讜讝诇 讜诇讬讻讗 诇诪讬诪专 讚讛讗 讚驻专讬讱 驻砖讬讟讗 讛讬讬谞讜 讚诇讘转专 讚拽转谞讬 讘专讬砖讗 讗讻诇 讚诪讗讬 砖讛讜讗 住驻拽 讟讘诇 诪讝诪谞讬谉 诪诪讬诇讗 砖诪注讬谞谉 讚讘讜讚讗讬 讟讘诇 讗讬谉 诪讝诪谞讬谉 砖谞专讗讛 讚讜讞拽 讙讚讜诇 诇驻专砖 讻谉 讚讛讗 讻讛"讙 讗砖讻讞谉 讘诪砖谞讬讜转 讟讜讘讗 砖讚专讱 讛转谞讗 诇砖谞讜转 讚讘专 讜讛驻讜讻讜. 讜诇讻讗讜专讛 讛讬讛 谞专讗讛 诇讬 诇驻专砖 讚讘讗诪转 诪砖诪注 诇转诇诪讜讚讗 讚诪讬诇转讗 讚驻砖讬讟讗 讛讬讗 诪住讘专讗 砖讗讬谉 诇讘专讱 讜诇讝诪谉 诇讬转谉 砖讘讞 讜讛讜讚讬讛 诇诪拽讜诐 注诇 讗讻讬诇转 讗讬住讜专 (讚讛讗 讜讚讗讬 诪转谞讬转讬谉 讻砖讗讜讻诇 讘诪讝讬讚 讗讬讬专讬) 讜讛讗 讚讗讬爪讟专讬讱 诇讬讛 诇诪讬转谞讬 讘讘专讬讬转讗 讚专讗讘"讬 诇注谞讬谉 讞诇讛 讛讬讬谞讜 诇讗砖诪注讬谞谉 讚讗祝 注诇 讙讘 砖讟讞谞讛 讜讗驻讗讛 讜住讚"讗 讚拽讜谞讛 讘砖讬谞讜讬 讜拽诪"诇 讗驻"讛 讗住讜专 诪砖讜诐 诪爪讜讛 讛讘讗讛 讘注讘讬专讛 讜讻诪讜 砖谞专讗讛 诪诇' 专砖"讬 讜讛转讜住' 讘专"驻 讛讙讜讝诇 拽诪讗 注"砖 讻讱 讛讬讛 谞专讗讛 诇讬 诇讻讗讜专讛. 讗诇讗 讚讗讻转讬 诇讗 谞转讬讬砖讘 讘讝讛 住讜讙讬讗 讚驻住讞讬诐 讚祝 诇"讛 讚讗讛讗 讚拽转谞讬 讛转诐 讚讗讬谉 讬讜爪讗讬谉 讘诪爪讛 砖诇 讟讘诇 诪拽砖讛 讛砖"住 谞诪讬 驻砖讬讟讗 讜讛讚专讗 拽讜砖讬讗 诇讚讜讻转讗 诪讗讬 驻砖讬讟讜转讬讛 讛讗 讗讬爪讟专讬讱 诇讗砖诪注讬谞谉 讛讱 诪讬诇转讗 讙讜驻讗 讚讗驻讬诇讜 讘讚讬注讘讚 讗讬谞讜 讬讜爪讗 讬"讞 诪爪讛 讘讟讘诇 诪砖讜诐 诪爪讜讛 讛讘讗讛 讘注讘讬专讛 讚讛讗 讜讚讗讬 诇讗讜 诪讬诇转讗 讚驻砖讬讟讗 讛讬讗 讻"讻 讻讚诪讜讻讞 诪住讜讙讬讗 讚专"驻 诇讜诇讘 讛讙讝讜诇:


讜讛谞诇注"讚 讘讝讛 讚诇注讜诇诐 讛讗 讚诪拽砖讛 驻砖讬讟讗 讛讬讬谞讜 诪砖讜诐 讚讻讬讜谉 讚拽转谞讬 专讬砖讗 讚讗讻诇 讚诪讗讬 诪讝诪谞讬谉 讜讻讘专 讻转讘转讬 讘住诪讜讱 讚讚诪讗讬 讗驻讬诇讜 住驻拽 讚讚讘专讬讛诐 诇讗 讛讜讬 讚专讜讘 注"讛 诪注砖专讬谉 讛诐 讜诇驻"讝 讗讬谞讜 讗诇讗 诇讞讜诪专讗 讚专讘谞谉 讘注诇诪讗 讻诪"砖 专砖"讬 诇讛讚讬讗 诇注讬诇 讘砖诪注转讬谉 讜讗"讻 诪诪讬诇讗 砖诪注讬谞谉 讚讚讜拽讗 讘讚诪讗讬 讚讗讬讻讗 专讜讘 诪注砖专讬谉 讜注讜讚 讗讬 讘注讬 诪驻拽讬专 谞讻住讬 诪砖"讛 诪讝诪谞讬谉 讗讘诇 讘住驻拽 讟讘诇 讙诪讜专 讗讬谉 诪讝诪谞讬谉 讜讗"讻 诪拽砖讛 砖驻讬专 驻砖讬讟讗 诪讗讬 讗讬专讬讗 讜讚讗讬 讟讘诇 讗驻讬诇讜 住驻拽 讟讘诇 谞诪讬 讜注"讝 诪砖谞讬 砖驻讬专 讚讗讬讬专讬 讘讟讘诇 诪讚专讘谞谉 讜讘讜讚讗讬 讛讜讗 讚讗讬谉 诪讝诪谞讬谉 讗讘诇 讘住驻拽 诪讝诪谞讬谉 讜讘讻讛"讙 讬砖 诇驻专砖 住讜讙讬讗 讝讜 讘驻' 诪驻谞讬谉 讜讘驻' 讘讻诇 诪注专讘讬谉 讜讘驻' 讻诇 砖注讛. 讜讻诪"砖 讻谉 谞"诇 诪诇' 讛讬专讜砖诇诪讬 讚砖诪注转讬谉 注"砖 讜讚讜"拽:


讘转讜住' 讘讚"讛 拽讟谉 驻讜专讞 诪讝诪谞讬谉 注诇讬讜 驻讬专砖"讬 讛讬讬谞讜 砖讛讘讬讗 砖转讬 砖注专讜转 讜讻讜'  讜诇讗 谞讛讬专讗 讚讗"讻 讗诪讗讬 讗诪专 讘住诪讜讱 注住"讛. 讜诇注"讚 讚讘专讬 讛转讜住驻讜转 转诪讜讛讬诐 讘讝讛 讚讗讬谉 讻讗谉 诪拽讜诐 拽讜砖讬讗 注诇 专砖"讬 讚讜讚讗讬 诇讬砖谞讗 讚驻讜专讞 诪砖诪注 诇讬讛 诇专砖"讬 讚讛讬讬谞讜 砖讛讘讬讗 砖转讬 砖注专讜转 拽讜讚诐 讝诪谞谉 讚讛讬讬谞讜 转讜讱 讛驻专拽 讻讚讗砖讻讞谉 讛讗讬 诇讬砖谞讗 讘住"驻 讬讜爪讗 讚讜驻谉 讜讘讻诪讛 讚讜讻转讬 讜讛讬讬谞讜 谞诪讬 讛讗 讚讗诪专讬谞谉 讘住诪讜讱 讚诇讬砖谞讗 讬转讬专讗 讚讘专讬讬转讗 讚拽转谞讬 讗讬谉 诪讚拽讚拽讬谉 讘拽讟谉 诇讙诇讜讬讬 注诇讬讛 讚专讬砖讗 讚讛讘讬讗 砖转讬 砖注专讜转 讛讬讬谞讜 讘讻讛"讙 讚讗诇"讻 讛讬讛 讘讗驻砖专 诇驻专砖 讛讘专讬讬转讗 讻驻砖讟讛 讚讗驻讬诇讜 拽讟谉 讙诪讜专 讘谉 讟' 讜讬讜"讚 谞诪讬 诪讝诪谞讬谉 讜讛讬讛 讘讗驻砖专 讙"讻 诇讜诪专 讚讛讗讬 砖转讬 砖注专讜转 讛讬讬谞讜 诇讗砖诪注讬谞谉 讘砖注专讜转 讻诇 讚讛讜 讻驻讬' 讛转讜住' 讗诇讗 诪讚谞拽讬讟 诇讬砖谞讗 讚讗讬谉 诪讚拽讚拽讬谉 讘拽讟谉 诪砖诪注 诇讬讛 诇转诇诪讜讚讗 讛讗讬 诇讬砖谞讗 讚讗讬谉 诪讚拽讚拽讬谉 砖讗讬谉 爪专讬讱 诇讬讚注 诪住驻专 砖谞讜转讬讜 讜讘讝讛 诪讬讜砖讘 讙"讻 讛讬讟讘 诇砖讜谉 讛讗 讙讜驻讗 拽砖讬讗 讚讻讬讜谉 讚转谞讗 诇讛讚讬讗 讚讘砖转讬 砖注专讜转 转诇讬讗 诪讬诇转讗 讗诐 讻谉 诪讗讬 讚拽讚讜拽 砖讬讬讱 讬讜转专 讗讬 诇讗讜 诇注谞讬谉 诪住驻专 砖谞讜转讬讜 讻谉 谞专讗讛 诇讬 讘砖讬讟转 专砖"讬 讜讚讜"拽:





爪诇"讞

讛讜讗 讚讗诪专 讻专讬讘"诇 讜讻讜' 诪讚拽讗诪专 诇砖讜谉 讛讜讗 讚讗诪专 诪砖诪注 讚驻诇讬讙 注诇 诪砖谞转讬谞讜 讜诪砖谞转讬谞讜 讘讻诇 注谞讬谉 讗诪专讛 砖讗讬谉 诪讝诪谞讬谉 注诇 拽讟谉 讗驻讬诇讜 诇爪讬专讜祝 注砖专讛 讜讛讗 讚讘讗诪转 注讜砖讛 驻诇讜讙转讗 讘讬谉 诪砖谞转讬谞讜 讜讘讬谉 专讬讘"诇 讜诇讗 诪讜拽讬 诪砖谞转讬谞讜 诇注谞讬谉 爪讬专祝 诇砖诇砖讛 讜专讘 讗住讬 诪讬讬专讬 诇爪讬专讜祝 注砖专讛 讜讻专讬讘"诇 讜诇讗 讬讛讬' 砖讜诐 驻诇讜讙转讗 讻诇诇 谞专讗讛 诪砖讜诐 讚谞砖讬诐 砖讗讬谉 诪讝诪谞讬谉 注诇讬讛诐 讛讟注诐 讛讜讗 诪砖讜诐 驻专讬爪讜转 讜诇注谞讬谉 驻专讬爪讜转 讗讬谉 住讘专讛 诇讞诇拽 讘讬谉 爪讬专讜祝 诇砖诇砖讛 讜讘讬谉 爪讬专讜祝 诇注砖专讛 讜讻讬讜谉 讚诪砖谞转讬谞讜 讻诇诇讛 谞砖讬诐 讜注讘讚讬诐 讜拽讟谞讬诐 讬讞讚 诪砖诪注 讚讚讬谞诐 砖讜讛 讜讻讬 讛讬讻讬 讚谞砖讬诐 讗讬谉 诪爪专驻讬谉 讗讜转谉 讗驻讬诇讜 诇注砖专讛 讛讛"讚 拽讟谞讬诐 讗诇讗 砖专讗讬转讬 诇专讘讬谞讜 讬讜谞讛 砖讙诐 注讘讚讬诐 砖讗讬谉 诪讝诪谞讬谉 注诇讬讛诐 注诐 讗谞砖讬诐 讙"讻 诪驻专砖 讛讟注诐 诪砖讜诐 驻专讬爪讜转讗 讚诪砖讻讘 讝讻专 讜讛转讜讬"讟 讘诪砖谞转讬谞讜 讛讘讬讗讜 讜讛专讬 讞讝讬谞谉 讚专讬讘"诇 拽讗诪专 转砖注讛 讜注讘专 诪爪讟专驻讬诐 讜讗"讻 讙诐 诇注谞讬谉 驻专讬爪讜转 讬砖 诇讞诇拽 讘讬谉 砖诇砖讛 诇注砖专讛. 讜讛谞讛 专讗讬转讬 诇专砖"讬 讘注专讻讬谉 讚祝 讙' 注"讗 诇讗 驻讬专砖 讛讟注诐 诪砖讜诐 驻专讬爪讜转讗 诇讗 讘谞砖讬诐 讜诇讗 讘注讘讚讬诐 讜讝"诇 专砖"讬 砖诐 讘讚"讛 诪讝诪谞讜转 诇注爪诪谉 讜讻讜' 讗讘诇 讗讬谉 砖转讬 谞砖讬诐 讗讜 砖谞讬 注讘讚讬诐 诪爪讟专驻讬谉 注诐 (砖谞讬) 讗谞砖讬诐 诇驻讬 砖讬砖 讘讗谞砖讬诐 诪讛 砖讗讬谉 讘谞砖讬诐 讜注讘讚讬诐 砖讗讬谉 讛谞砖讬诐 讗讜诪专讜转 讘专讬转 讜讗讬谉 注讘讚讬诐 讗讜诪专讬诐 注诇 谞讞诇转讬谞讜 注讻"诇 专砖"讬 讛专讬 砖诇讗 驻讬专砖 讛讟注诐 诪砖讜诐 驻专讬爪讜转 讜讛谞讛 讛讗 讜讚讗讬 砖诪讛 砖驻讬专砖 砖转讬 谞砖讬诐 讜讻讜' 注诐 砖谞讬 讗谞砖讬诐 讛讜讗 转诪讜讛 讚讗讟讜 讗专讘注讛 爪专讬讻讬 诇讝讬诪讜谉 讜讛诇讗 讚讬 讘砖诇砖讛 讜讘讗诪转 讘住驻专 爪讗谉 拽讚砖讬诐 诪讞拽 诪诇转 砖谞讬 讜讻谉 讘砖"住 谞专砖讜诐 诪诇转 砖谞讬 讘讬谉 讞爪讗讬 诇讘谞讛 讜讗诪谞诐 注讻"驻 砖诪注讬谞谉 诪讚讘专讬 专砖"讬 讚讚讜拽讗 砖转讬 谞砖讬诐 讗讜 砖谞讬 注讘讚讬诐 讗讬谞谉 诪爪讟专驻讬谉 讗讘诇 讗驻讛 讗讞转 注诐 砖谞讬 讗谞砖讬诐 讜讻谉 注讘讚 讗讞讚 注诐 砖谞讬 讬砖专讗诇讬诐 砖驻讬专 诪爪讟专驻讬谉 讜讛讟讜专 讘住讬诪谉 拽爪"讟 讛讘讬讗 讘砖诐 专"讬 讛讻讛谉 讚讗砖讛 讗讞转 诪爪讟专驻转 诇讝讬诪讜谉 讜诇驻讬 讛谞专讗讛 讝讛讜 讙"讻 讚注转 专砖"讬 讜诇讚注转讬 讙诐 诪讚讘专讬 专讬讘"诇 诪砖诪注 讻谉 讚讛专讬 讘拽讟谉 讗诪专 注讜砖讬谉 讗讜转讜 住谞讬祝 讜讘注讘讚 讗诪专 转砖注讛 讜注讘讚 诪爪讟专驻讬谉 讜诇讗 讗诪专 注讜砖讬谉 讗讜转讜 住谞讬祝 讜注讜讚 诇诪讛 驻诇讙讬谞讛讜 诇注讘讚 讜拽讟谉 讘转专讬 诪讬诪专讬 讜诇诪讛 诇讗 讻诇诇谉 讬讞讚 讜讻讱 讛讜讛 诇讬' 诇诪讬诪专 注讘讚 讜拽讟谉 讗注"驻讬 砖讗诪专讜 讗讬谉 诪讝诪谞讬谉 注诇讬讛诐 讗讘诇 诪爪讟专驻讬谉 诇注砖专讛 讗讜 讗讘诇 注讜砖讬谉 讗讜转讜 住谞讬祝 诇注砖专讛 讗诇讗 讜讚讗讬 砖讗讬谉 讚讬谞谉 砖讜讛 讚拽讟谉 讚讜拽讗 诇注砖专讛 注讜砖讬谉 讗讜转讜 住谞讬祝 讗讘诇 诇讗 诇砖诇砖讛 讗讘诇 注讘讚 讗驻讬诇讜 讘砖诇砖讛 诪爪讟专祝 讜诇讗 讗诪专讜 讘诪砖谞转讬谞讜 讚讗讬谉 诪讝诪谞讬谉 注诇 注讘讚讬诐 讜谞砖讬诐 讗诇讗 讘砖谞讬 注讘讚讬诐 讗讜 砖转讬 谞砖讬诐 注诐 讗讬砖 讬砖专讗诇. 讗讞讚 砖专讜讘 讛讝讬诪讜谉 讛讜讗 注讘讚讬诐 讗讜 谞砖讬诐 讜注讬讬谉 讘讟"讝 住讬' 拽爪"讟 讘住讜祝 住"拽 讘' 讜爪讗 讚拽讗诪专 专讬讘"诇 转砖注讛 讜注讘讚 讜诇讗 拽讗诪专 专讘讜转讗 讬讜转专 讚讛讬讬谞讜 砖谞讬诐 讜注讘讚 讛讬讬谞讜 诪砖讜诐 讚拽讗讬 讙诐 诇注谞讬谉 转驻诇讛 讜注讬讬谉 讘讚讘专讬谞讜 讘注诪讜讚 讛住诪讜讱. 讗讬 谞诪讬 讚拽诪"诇 讚讗驻讬诇讜 诇爪讬专讜祝 注砖专讛 讚讜拽讗 注讘讚 讗讞讚 诪爪讟专祝 讗讘诇 砖谞讬 注讘讚讬诐 诇讗 讜讻讚诪住讬拽 讘诪注砖讛 讚专 讗诇讬注讝专 讚转专讬 讗讬爪讟专讻讬 诇讬' 讜砖讞专专 讞讚 讜讗讬 讛讜讛 谞拽讟 砖谞讬诐 讜注讘讚 诪爪讟专驻讬谉 讛讜讛 讗诪讬谞讗 讚诇注谞讬谉 转诇转讗 讛讬讗 讚讗讬谉 砖谞讬 注讘讚讬诐 诪爪讟专驻讬谉 诪砖讜诐 讚诇讬讻讗 专讜讘 讻砖专讬诐 讗讘诇 诇注砖专讛 讗驻讬诇讜 转专讬 诇爪讟专驻讬 拽诪"诇 讚讗驻讬诇讜 诇爪讬专讜祝 注砖专讛 讚讜拽讗 讞讚 讜诇讗 转专讬:


讜讙讜祝 讛讟注诐 砖驻讬专砖 专砖"讬 讘注专讻讬谉 砖诐 砖诇讻讱 讗讬谉 谞砖讬诐 讜注讘讚讬诐 诪爪讟专驻讬诐 注诐 讛讗谞砖讬诐 诇驻讬 砖讗讬谞谉 砖讜讬诐 注诐 讛讗谞砖讬诐 讘谞讜住讞 讛讘专讻讛 砖讛谞砖讬诐 讗讬谞谉 讗讜诪专转 讘专讬转 讜讗讬谉 讛注讘讚讬诐 讗讜诪专讬诐 注诇 谞讞诇转讬谞讜 拽砖讛 诇讬 讚诪讛 注谞讬谉 讝讛 诇注谞讬谉 爪讬专讜祝 诇讝讬诪讜谉 讗讜诪专讬诐 注诇 谞讞诇转讬谞讜 拽砖讛 诇讬 讚诪讛 注谞讬谉 讝讛 诇注谞讬谉 爪讬专讜祝 诇讝讬诪讜谉 讜讛诇讗 诇讻"注 讗讬谉 讘专讻转 讛讝讬诪讜谉 讬讜转专 诪注讚 讛讝谉 讜讗讞专 讘专讻转 讛讝谉 讬讻讜诇讬诐 诇讛转驻专讚 讜讛专讬 讘讘专讻转 讛讝谉 讛谞讜住讞 砖讜讛 诇讻砖专讬诐 讜诇注讘讚讬诐 讜诇谞砖讬诐 讜讚讜讞拽 诇讜诪专 讚讗诐 讬爪讟专驻讜 讞讬讬砖讬谞谉 砖砖讜讘 讬砖诪注讜 讻诇 讘讛诪"讝 诇爪讗转 讘讘专讻转 讛诪讘专讱 讜讛诐 讗讬谞谉 砖讜讬诐 讘讘专讻转 讛讗专抓 讘谞讜住讞 讘专讬转 讜谞讞诇讛 讜讙诐 注讜讚 讻专讗讛 讚诇驻讬 讝讛 砖讛讟注诐 砖诪讗 讬爪讗讜 讘讘专讻转 讛诪讘专讱 讗"讻 讗讬谉 讞讬诇讜拽 讘讬谉 讗砖讛 讗讞转 诇砖转讬 谞砖讬诐 砖讙诐 讘讗砖讛 讗讞转 砖讬讬讱 讞砖砖 讝讛 砖转转讻讜讬谉 诇爪讗转 讘讻诇 讘专讻转 讛诪讝讜谉 讘讘专讻转 讛讗讬砖:


讜注讜讚 拽砖讬讗 讚诇讟注诪讬' 讚专砖"讬 讗"讻 讙诐 谞砖讬诐 注诐 注讘讚讬诐 讗讬谞谉 砖讜讬诐 讘谞讜住讞 讚讘专讬转 砖讬讬讱 讘注讘讚讬诐 讜诇讗 讘谞砖讬诐 讜注诇 谞讞诇转讬谞讜 砖讛谞讞诇转 诇讗讘讜转讬谞讜 砖讬讬讱 讘谞砖讬诐 讜诇讗 讘注讘讚讬诐 讜讗"讻 拽砖讛 诇诪讛 讛讜爪专讱 诇注讬诇 讘专讬砖 驻专拽讬谉 诇诪讬讛讘 讟注诪讗 讘谞砖讬诐 讜注讘讚讬诐 诪砖讜诐 驻专讬爪讜转讗 讜转讬驻讜拽 诇讬' 诪砖讜诐 讚讗讬谞谉 砖讜讬诐 讘谞讜住讞 讛讘专讻讛 讜讘砖诇诪讗 诇驻讬 驻砖讟谉 砖诇 讚讘专讬 专砖"讬 讘注专讻讬谉 砖诐 讚讚讜拽讗 砖转讬 谞砖讬诐 讗讬谞谉 诪爪讟专驻讬诐 讗讘诇 讗砖讛 讗讞转 注诐 砖谞讬 讗谞砖讬诐 诪爪讟专驻讬诐 讜谞讬诪讗 讚讟注诪讜 砖诇 专砖"讬 砖讻讬讜谉 砖讬砖 讻讗谉 专讜讘 讝讬诪讜谉 砖谞讜住讞 砖诇讛诐 砖讜讛 诇讗 诪砖讙讞讬谞谉 讘诪讛 砖讛讗砖讛 谞讜住讞 砖诇讛 诪砖讜谞讛 讗"讻 讬讛讬讘 诇注讬诇 讘专讬砖 驻专拽讬谉 讟注诐 诪砖讜诐 驻专讬爪讜转讗 诇讜诪专 讚讗驻讬诇讜 砖谞讬 注讘讚讬诐 讜讗砖讛 讗讞转 讗讜 砖转讬 谞砖讬诐 讜注讘讚 讗讞讚 砖讬砖 讻讗谉 专讜讘 讝讬诪讜谉 砖谞讜住讞 砖诇讛诐 砖讜讛 讗驻"讛 讗讬谞谉 诪讝诪谞讬谉 诪砖讜诐 驻专讬爪讜转讗 讗诇讗 讚拽砖讬讗 诇讬 讚砖诐 讘注专讻讬谉 诪讜讻讞 讘讛住讜讙讬讗 讚讗驻讬诇讜 讗砖讛 讗讞转 诇砖谞讬 讗谞砖讬诐 讗讬谞讛 诪爪讟专驻转 讚讗诇"讻 诇诪讛 讛讜爪专讱 讛转诐 诇诪讬诪专 讚讛讻诇 诪爪讟专驻讬谉 诇讝讬诪讜谉 讛讜讗 诇讗转讜讬讬 拽讟谉 驻讜专讞 讛讬讜讚注 诇诪讬 诪讘专讻讬谉 谞讬诪讗 诇讗转讜讬讬 讗砖讛 讗讞转 诇砖谞讬 讗谞砖讬诐 讜诪讝讛 讛砖讙讛 注诇 讚注转 专"讬 讛讻讛谉 砖讛讘讬讗 讛讟讜专 讜讻注转 爪专讬讱 注讬讜谉:


讜讛讬讻讬 注讘讬讚 讛讻讬 讜讻讜'. 诇讻讗讜专讛 拽讜砖讬讗 讝讜 讗讬谞讛 注谞讬谉 诇砖诪注转讬谉 讻诇诇 讜讛讬讗 拽讜砖讬讗 诇注爪诪讛 诪注讜讘讚讗 讚专"讗 注诇 诪讬诪专讗 讚专讘 讬讛讜讚讛 讜讗祝 砖讗讜专讞讗 讚砖"住 诇讛拽砖讜转 讙诐 注诇 讚讘专 砖讛讜讘讗 讻讗谉 讗讙讘 讙专专讗 诪"诪 讛讜讛 诇' 诇诪讬诪专 讙讜驻讗 诪注砖讛 讚专"讗 讜讻讜' 讜讛讬讻讬 注讘讬讚 讛讻讬 讜讻讜' 讗讘诇 讻讬讜谉 讚诇讗 诪专砖讬诐 讘诇砖讜谉 讙讜驻讗 诪砖诪注 讚砖讬讬讱 诇讛讗 讚诇注讬诇 讚诪砖谞讬 转专讬 讗讬爪讟专讬讻讜 诇讬' 讜谞专讗讛 讚砖驻讬专 砖讬讬讱 诇讛讗 讚讘诇"讝 讗讬讻讗 诇诪讬诪专 讚讛讗讬 注讘讚 砖砖讞专专讜 专"讗 诪讬讬专讬 砖讛讬' 讞爪讬讜 注讘讚 讜讞爪讬讜 讘"讞 讜注诇 讻谉 讛讬' 专砖讗讬 诇砖讞专专讜 砖讛专讬 讗驻讬诇讜 讻讜驻讬谉 讗转 专讘讜 诇砖讞专专讜 诇讗讞专 砖讞讝专讜 讘"讛 诇讛讜专讜转 讻讘"砖 讻诪驻讜专砖 讘讙讬讟讬谉 讚祝 诪"讗 讜讻讬讜谉 砖讘诇讗"讛 讛讬' 讞讬讬讘 诇砖讞专专讜 讜诇讻谉 诪讬讛专 诇砖讞专专讜 拽讜讚诐 讛转驻诇讛 讻讚讬 诇爪专驻讜 诇注砖专讛 讗诇讗 讚注诇 讝讛 拽砖讛 诪讗讬 拽诪"诇 讘诪注砖讛 讛讝讛 讜讗诪谞诐 讛讬' 诪拽讜诐 诇讜诪专 讚讛讬讗 讙讜驻讗 拽诪"诇 砖讞专专讜 讗讬谉 诇讗 砖讞专专讜 诇讗 讜诇讗驻讜拽讬 诪讚专讬讘"诇 讚讗诪专 转砖注讛 讜注讘讚 诪爪讟专驻讬谉 讗讘诇 讛砖转讗 讚诪砖谞讬 讚专"讗 诇讗 讗转讬 诇讗驻讜拽讬 诪讚专讬讘"诇 讗诇讗 讚转专讬 讗讬爪讟专讻讬 诇讬' 讜讻讜' 讜讗"讻 讗讬 讗讬讬专讬 讘讞爪讬讜 注讘讚 讜讞爪讬讜 讘"讞 讗讬谉 讻讗谉 砖讜诐 讞讬讚讜砖 讜诪讗讬 拽诪"诇 讘诪注砖讛 讛讝讛 讜讗讬谉 诇讜诪专 讚讛讬讗 讙讜驻讗 拽诪 诇 讚讚讜拽讗 讞讚 诪爪讟专祝 讗讘诇 转专讬 诇讗 诪爪讟专驻讬 诪讚讛讜爪专讱 诇诪讛专 讜诇砖讞专专 讞讚 拽讜讚诐 讛转驻诇讛 讚讗"讻 注拽专 讞住专 诪谉 讛住驻专 砖讛专讬 诇讗 讛讜讝讻专 讘诪注砖讛 讛讝讛 讻诪讛 讛讬讜 爪专讬讻讬 诇讬' 讜讛专讬 讗讬讻讗 诇诪讬诪专 讚讙诐 转专讬 诪爪讟专驻讬 讜转诇转 讗讬爪讟专讬讻讜 诇讬' 讜讻谉 谞诪讬 讗讬讻讗 诇诪讬诪专 讗专讘注讛 讗讜 讞诪砖讛 讗讬爪讟专讬讻讜 诇讬' 讜砖讞专专 讞讚 讜讘讗讬讚讱 谞驻讬拽 讜诪诪讬诇讗 诇讬讻讗 诇诪砖诪注 诪讛讗 诪讬讚讬 讗诇讗 讜讚讗讬 砖诇讗 讛讬' 讞爪讬讜 讘谉 讞讜专讬谉 讜讛讬讗 讙讜驻讗 拽诪"诇 讝讛讬专转讜 砖诇 专"讗 讘诪爪讜转 砖砖讞专专 注讘讚讜 讻讚讬 诇讛砖诇讬诪讜 诇注砖专讛 讜砖驻讬专 诪拽砖讛 讜讛讬讻讬 注讘讬讚 讛讻讬 讜讻讜' 讜讘讙讬讟讬谉 讚祝 诇"讞 注"讘 讚诪拽砖讛 讗诪讬诪专讗 讚专讘 讬讛讜讚讛 诪讛讱 诪注砖讛 讘专"讗 讜讻讜' 砖诐 讻讘专 讬讚注 诪讬诪专讗 讚专讬讘"诇 讻讗谉 讚注讘讚 诪爪讟专祝 讜诪诪住拽谞讗 讚讻讗谉 讚转专讬 讗讬爪讟专讬讻讜 诇讬' 讜诇讻谉 砖驻讬专 讛拽砖讛 注诇 诪讬诪专讗 讚专讘 讬讛讜讚讛 讜注讬讬谉 讘讞讬讚讜砖讬谞讜 诇诪住' 讙讬讟讬谉 砖诐:


讗诇讗 讗诪专 专"讗 砖谞讬 转诇诪讬讚讬 讞讻诪讬诐 讛诪讞讚讚讬谉 讜讻讜' 诪爪讟专驻讬谉 讜讛讗 讚诇讗 讛拽砖讛 讻讗谉 讜讞讬讚讜讚 讙讘专讗 讛讜讗 讻讚专讱 砖讛拽砖讜 讜讗专讜谉 讙讘专讗 讛讜讗 讜讻谉 讜砖讘转 讙讘专讗 讛讜讗 讜谞专讗讛 讚注拽专 转诪讬讛转 讛讙诪专讗 讚讗讬讱 讬讛讬讜 讗讜转谉 讛转砖注讛 讙讜驻讗 驻注诐 讬讛讬' 诇讛诐 讞砖讬讘讜转 注砖专讛 讚讛讬讬谞讜 讗诐 讬讛讬讜 讘讞讚专 砖讬砖 讘讜 讗专讜谉 讜驻注诐 诇讗 讬讛讬' 诇讛诐 注爪诪诐 讞砖讬讘讜转 注砖专讛 讻砖讬讛讬讜 讘讞讚专 砖讗讬谉 讘讜 讗专讜谉 讜讻谉 诇注谞讬谉 砖讘转 讗讜转谉 砖谞讬诐 注爪诪诐 砖讘砖讘转 讛讬讜 诪讝诪谞讬谉 讜诇诪讞专 讛诐 注爪诪诐 诇讗 讬讝诪讻讜 讜砖驻讬专 讛拽砖讛 讜讗专讜谉 讙讘专讗 讜砖讘转 讙讘专讗 讛讜讗 讗讘诇 砖谞讬 转诇诪讬讚讬 讞讻诪讬诐 讛诪讞讚讚讬谉 讝讛 诇讝讛 转诪讬讚 讬砖 诇讛诐 讞砖讬讘讜转 讛讝讛 讜诇讻谉 诇讗 讛拽砖讛 讜讞讬讚讜讚 讙讘专讗 砖讛讞砖讬讘讜转 讗讬谞讜 诇讛讞讬讚讜讚 讗诇讗 诇讛讗谞砖讬诐 讛诪讞讚讚讬诐:


讛讗 讙讜驻讗 拽砖讬讗 讗诪专转 讛讘讬讗 砖转讬 砖注专讜转 讗讬谉 讜讻讜' 讛讚讘专 转诪讜讛 砖讛拽砖讛 诪讚讬讜拽讗 讚专讬砖讗 讜讛讜讛 诇讛拽砖讜转 诪住讬驻讗 讚诪驻讜专砖 讘讛讚讬讗 讜砖诇讗 讛讘讬讗 砖转讬 砖注专讜转 讗讬谉 诪讝诪谞讬谉 注诇讬讜 讜讻讱 讛讜讛 诇讬' 诇讛拽砖讜转 讗诪专转 诇讗 讛讘讬讗 讗讬谉 诪讝诪谞讬谉 讜讛讚专 转谞讬 讗讬谉 诪讚拽讚拽讬谉 讘拽讟谉 讜谞专讗讛 诪砖讜诐 讚讗讬讻讗 诇讗讜拽诪讬 讚讛讗讬 拽讟谉 讗讬讬专讬 讘讘谉 讬"讙 砖谞讬诐 讜拽讗诪专 诇讗 讛讘讬讗 砖转讬 砖注专讜转 讛讬讬谞讜 砖讘讚拽讜讛讜 讜专讗讬谞讜 砖讗讬谉 诇讜 砖转讬 砖注专讜转 诇讻讱 讗讬谉 诪讝诪谞讬谉 注诇讬讜 讜讗讬谉 诪讚拽讚拽讬谉 讘拽讟谉 讛讬讬谞讜 讙"讻 拽讟谉 讛谞讝讻专 砖讛讜讗 讘谉 讬"讙 砖谞讬诐 讗讬谉 诪讚拽讚拽讬谉 讘讜 诇讛爪专讬讻讜 讘讚讬拽讛 讜讗诪专讬谞谉 诪谉 讛住转诐 讻讬讜谉 砖讛讙讬注 诇讻诇诇 砖谞讬诐 诪住转诪讗 讛讘讬讗 砖转讬 砖注专讜转 讜讻谉 驻住拽 讘讗诪转 专诪"讗 讘讛讙"讛 讘住讜' 拽爪"讟 住注讬祝 讬讜"讚 讜注讬讬谉 砖诐 讘诪讙"讗 住"拽 讝' 讜诇讻谉 诇讛讘讬讗 诪讚讬讜拽讗 讚专讬砖讗 讚转谞讬 拽讟谉 砖讛讘讬讗 砖转讬 砖注专讜转 讚诪砖诪注 讚讘注讬谞谉 诇诪讬讚注 砖讛讘讬讗 砖转讬 砖注专讜转 讜讛讻讬 拽讚讬讬拽 讛讘讬讗 讗讬谉 砖讬讚注讬谞谉 砖讛讘讬讗 讗讬谉 诇讗 讛讘讬讗 讛讬讬谞讜 砖诇讗 讬讚注讬谞谉 砖讛讘讬讗 诇讗 讜讛讚专 转谞讬 讗讬谉 诪讚拽讚拽讬谉 讘拽讟谉 讗诇讗 诇讗讜 诇讗转讜讬讬 拽讟谉 驻讜专讞 讜讛讗 讚诇讗 讛讜讻讬讞 讝讛 诪专讜诪讬讗 讚专讬砖讗 讜住讬驻讗 讗诪专转 专讬砖讗 拽讟谉 砖讛讘讬讗 讚诪砖诪注 讚讜拽讗 讘讬讚讜注 砖讛讘讬讗 讗讘诇 诪谉 讛住转诐 讗讬谉 诪讝诪谞讬谉 注诇讬讜 讜讛讚专 转谞讬 住讬驻讗 诇讗 讛讘讬讗 讗讬谉 诪讝诪谞讬谉 注诇讬讜 讚诪砖诪注 讚讜拽讗 讘讬讚讜注 砖诇讗 讛讘讬讗 讛讜讗 讚讗讬谉 诪讝诪谞讬谉 讛讗 住转诪讗 诪讝诪谞讬谉 讗诇讗 诇讗讜 专讬砖讗 讘驻讞讜转 诪讘谉 讬"讙 诇讻讱 住转诪讗 讗讬谉 诪讝诪谞讬谉 讜住讬驻讗 讘讘谉 讬"讙 讜诇讻讱 住转诪讗 诪讝诪谞讬谉 讜讻讬讜谉 讚专讬砖讗 讘驻讞讜转 诪讘谉 讬"讙 讗"讻 讛讬讬谞讜 拽讟谉 驻讜专讞 讜谞专讗讛 诪砖讜诐 讚讛讜讛 诪爪讬谞谉 诇诪讚讞讬 讜诇讜诪专 讞讚讗 讚讜拽讗 讜讞讚讗 诇讗讜 讚讜拽讗 讜诇讻讱 讛讜爪专讱 诇讛拽砖讜转 诪住讬驻讗 讚住讬驻讗 讚转谞讬 讜讗讬谉 诪讚拽讚拽讬谉 讘拽讟谉 讜讗讬谉 诇讛拽砖讜转 讚讗讻转讬 讚诇诪讗 讛讻诇 讘讘谉 讬"讙 讗讬讬专讬 讜专讬砖讗 诇讗讜 讚讜拽讗 讛讘讬讗 讚讛讛"讚 住转诪讗 讜讻讚诪住讬拽 讜讗讬谉 诪讚拽讚拽讬谉 讘拽讟谉 讜谞专讗讛 讚讗讬 专讬砖讗 讗讬讬专讬 讘讘谉 讬"讙 讗"讻 注"讻 讚讚讜拽讗 拽转谞讬 诇诪讬讚拽 讚讚讜拽讗 讛讘讬讗 讚讗诇"讻 讗"讻 专讬砖讗 诪讬讜转专 诇讙诪专讬 讚讘谉 讬"讙 砖讛讘讬讗 砖转讬 砖注专讜转 驻砖讬讟讗 讚诪讝诪谞讬谉 注诇讬讜 讜讗"讻 讗讬 专讬砖讗 讗讬讬专讬 讘讘谉 讬"讙 砖谞讬诐 注诇 讻专讞讱 诇讚讬讜拽讗 拽转谞讬 诇讛 讚讚讜拽讗 讛讘讬讗 讗讘诇 住转诪讗 诇讗 讜住讬驻讗 诇讗讜 讚讜拽讗 讜讛讚专 拽转谞讬 讜讗讬谉 诪讚拽讚拽讬谉 讘拽讟谉 讗诇讗 注诇 讻专讞讱 诇讗转讜讬讬 驻讜专讞:


转讜住' 讚"讛 诪爪讜讛 讚专讘讬诐 讜讻讜' 讜讻谉 诪砖诪注 谞诪讬 讘专讬砖 讻转讜讘讜转 讙讘讬 讞转谉 讜讻讜' 讜讻转讘 诪讛专砖"讗 拽爪转 拽砖讛 讚诪讗讬 注砖讛 讜诪爪讜讛 讚专讘讬诐 讗讬讻讗 讘讝' 讬诪讬 讛诪砖转讛 砖诇 讞转谉 讟驻讬 诪讗讘讬诇讜转 讚讞转谉 讜讬砖 诇讬讬砖讘 注讻"诇 诪讛专砖"讗 讜谞诇注"讚 讚讘砖诇诪讗 砖诪讞转 讛讞转谉 诪拽专讬 诪爪讜讛 讚专讘讬诐 砖专讘讬诐 砖诪讞讬诐 注诪讜 讜讛讻诇 诪爪讜讛 讗讞转 砖诇 砖诪讞转 讛谞讬砖讜讗讬谉 讗讘诇 讛讗讘讬诇讜转 讛讗讘诇 诇讘讚 诪拽讬讬诐 讜讗讬谉 专讘讬诐 诪转讗讘诇讬诐 注诪讜 讜讗祝 砖讘讗讬诐 诇谞讞诪讜 讗讬谉 讝讛 讛诪爪讜讛 砖诪拽讬讬诐 讛讗讘诇 讻讬 讛诪爪讜讛 砖诇 讛讗讘诇 讛讜讗 诇讛转讗讘诇 讜讛诪爪讜讛 砖诇 讛讘讗讬诐 诇谞讞诐 讛讜讗 诪爪讜转 转谞讞讜诪讬 讗讘诇讬诐:


讜注讜讚 谞诇注"讚 讻讜讜谞转 讛转讜住驻转 讘讝讛 讻讬 诇驻讬 讚注转 讛讛"讙 讚讗讘讬诇讜转 讛讜讗 诪爪讜讛 讚讗讜专讬讬转讗 讗"讻 讛讬讗 讙讜驻讛 拽砖讬讗 诇诪讛 讬讚讞讛 砖诪讞转 诪砖转讛 砖诇 讛讞转谉 砖讛讜讗 诪讚专讘谞谉 讗转 诪爪讜转 讛讗讘讬诇讜转 砖讛讜讗 砖诇 转讜专讛 讻讬讜谉 砖讗讬谉 讘砖诪讞转 讛诪砖转讛 砖诇 讛讞转谉 讬讜转专 诪爪讜讛 讚专讘讬诐 诪讛讗讘讬诇讜转 砖诇 讛讞转谉 讜讻拽讜砖讬讬转 诪讛专砖"讗 讜注诇 讻专讞讱 爪专讬讱 诇讜诪专 讚讛讗 讚讘注讬谞谉 讻讗谉 讘砖讞专讜专 诇讜诪专 讟注诐 诪砖讜诐 砖讛讜讗 诪爪讜讛 讚专讘讬诐 讛讬讬谞讜 诪砖讜诐 讚注砖讛 砖诇 诇注讜诇诐 讘讛诐 转注讘讜讚讜 讻讘专 讞诇, 拽讜讚诐 砖讛讙讬注 讛注砖讛 砖诇 爪讬专讜驻讜 诇注砖专讛 讜讗讬讱 讬讚讞讛 注砖讛 砖诇 爪讬专讜驻讜 讗转 注砖讛 砖诇 诇注讜诇诐 讘讛诐 转注讘讜讚讜 砖讻讘专 讞诇 诇讝讛 爪专讬讱 诇转谉 讟注诐 砖讛讜讗 诪爪讜讛 讚专讘讬诐 讗讘诇 砖诐 讙讘讬 讞转谉 砖讛讻谞讬住讜 讛讞转谉 讜讛讻诇讛 诇讞讜驻讛 拽讜讚诐 拽讘讜专讛 讜讗"讻 讻讘专 讞诇 诪爪讜讛 砖诇 诪砖转讛 讛讞转谉 拽讜讚诐 砖讞诇 讛讗讘讬诇讜转 砖讜讘 讗祝 讗讞专 拽讘讜专讛 谞讚讞讬转 诪爪讜转 讛讗讘讬诇讜转 讗祝 砖讛讬讗 砖诇 转讜专讛 诪驻谞讬 诪爪讜转 讛诪砖转讛 讗祝 砖讛讬讗 讚专讘谞谉 讻讬讜谉 砖讻讘专 讞诇讛 讛诪爪讜讛 讚专讘谞谉 砖讜讘 讗讬谞讛 谞讚讞讬转 讗驻讬诇讜 诪驻谞讬 注砖讛 砖诇 转讜专讛 砖讘讗 讗讞"讻 讜讗"讻 讻"砖 讙讘讬 讬讜"讟 砖谞讬 砖讛专讬 讻讘专 讛讜讗 讬讜诐 讟讜讘 砖讜讘 讗讬谞讛 谞讚讞讬转 诪驻谞讬 讛讗讘讬诇讜转 砖讘讗 讗讞"讻. 讜注讜讚 讬砖 诇讞诇拽 讚讙讘讬 砖讞专讜专 讛注讘讚 讚谞讚讞讬转 注砖讛 讚诇注讜诇诐 讘讛诐 转注讘讜讚讜 诇讙诪专讬 诇讛讻讬 讘注讬谞谉 讚讜拽讗 注砖讛 讚专讘讬诐 讗讘诇 讙讘讬 讗讘讬诇讜转 讚讞转谉 讜讻谉 讘讬讜诐 讟讜讘 砖谞讬 砖讗讬谉 诪爪讜讛 砖诇 讗讘讬诇讜转 谞讚讞讬转 诇讙诪专讬 砖讛专讬 谞讜讛讙 讗讞"讻 讬诪讬 讛讗讘讬诇讜转 诇讻讱 诇讗 讘注讬谞谉 注砖讛 讚专讘讬诐 诪讬讛讜 讻诇 讝讛 诇驻讬 讚注转 讛"讙 砖诪爪讜转 讗讘讬诇讜转 讛讜讗 诪爪讜讛 讚讗讜专讬讬转讗 讗讘诇 诇讚讬讚谉 讚拽讬讬"诇 砖讛讜讗 讚专讘谞谉 讗讝 讘讗诪转 注砖讛 讚讗讜专讬讬转讗 讚讜讞讛 注砖讛 讚专讘谞谉 讻诇 砖讗讬谞讜 注砖讛 讚专讘讬诐 讗驻讬诇讜 讞诇讛 讛注砖讛 讚专讘谞谉 拽讜讚诐:





驻转讞 注讬谞讬诐

诇讚讘专  诪爪讜讛 砖讗谞讬 诪爪讜讛 讛讘讗讛 讘注讘讬专讛 讜讻讜' 注诪"砖 讗谞讬 讘注谞讬讬 讘住驻专 诪讞讝讬拽 讘专讻讛 讗"讞 住讬' 专谞"讚 注砖"讘:


讗"专 讛讜谞讗 讟' 讜讗专讜谉 诪爪讟专驻讬谉 讗"诇 专"谞 讜讗专讜谉 讙讘专讗 讛讜讗 讗诇讗 讗诪专 专讘 讛讜谞讗 讟' 谞专讗讬谉 讻注砖专讛 诪爪讟专驻讬谉. 讗讬讻讗 诇诪讬讚拽 讜专讘 讛讜谞讗 诪注讬拽专讗 诪讗讬 住讘专 讚拽讗诪专 讟' 讜讗专讜谉 诪爪讟专驻讬谉 讜讗讬讱 住"讚 诇讜诪专 讻谉. 讜讚专讱 讚专砖 讗驻砖专 诇讜诪专 讚讟注诐 讟' 谞专讗讬谉 讻注砖专讛 讛讬讬谞讜 诪讟注诐 拽讚讜砖转 讛讗专讜谉 诪转专讘讛 讛砖驻注 讜谞专讗讬谉 讻注砖专讛 讜讚讗 讜讚讗 讞讚讗 讛讬讗 讜讻讱 讛讬转讛 讻讜谞转 专讘 讛讜谞讗 诪注讬拽专讗 讚讟' 谞专讗讬谉 讻注砖专讛 讚拽讚讜砖转 讛讗专讜谉 谞砖驻注转 注诇讬讛诐 讜谞专讗讬谉 讻注砖专讛. 讜讘住讜祝 讗诪专讛 讘诇砖讜谉 砖诪讜讘谉 讜专讘 谞讞诪谉 诇讗 讬专讚 诇住讜祝 讚注转讜 砖讻讱 讛讬讛 专讜爪讛 诇讜诪专 诪注讬拽专讗 讜诪"砖 讗诇讗 讗诪专 专讘 讛讜谞讗 讻讗诇讜 讛讚专 诪诪讗讬 讚讗诪专 诪注讬拽专讗. 讛讻讜谞讛 讚讛讚专 诪诇砖讜谉 讛诪讬诪专讗 讚讗诪专 讘专讬砖讗 讚专讗讛 讚讗祝 专"谞 诇讗 讛讘讬谉 讜诇讻谉 拽讘注 诇砖讜谉 讛诪讬诪专讗 讻讱 讟' 谞专讗讬谉 讻注砖专讛 诪爪讟专驻讬谉 讜讛讬讬谞讜 讚讛讚专 诪诇砖讜谉 砖讗诪专 讘转讞讬诇讛. 讜讗谞讬 砖诪注转讬 讘讗讜诪专讬诐 讚诪讗讬 讚拽讗诪专 专讘 讛讜谞讗 讟' 讜讗专讜谉 专"转 讜讗专讜谉 讛讜讗 讜讗讞讚 专讜讗讛 讜讗讬谞讜 谞专讗讛 讚讻讘讬讻讜诇 诪爪讟专祝 讜专"谞 讛讘讬谉 讛驻砖讟 讜专讘 讛讜谞讗 拽讘注 诇砖讜谉 讛诪讬诪专讗 讟' 谞专讗讬谉 讻注砖专讛 讜讛讬讬谞讜 讚讻讘讬讻讜诇 诪爪讟专祝:





砖注专讬 转讜专转 讘讘诇

(诪讝 讘) 讗诪专 专讘讗 诇讗 谞讞 谞驻砖讬讛 讚专诪讬 讘专 讞诪讗 讗诇讗 讚诇讗 讗讝诪讬谉 讜讻讜'.鈥斪犠ㄗ愖� 讚专讘讗 讗诪专 讻谉 诇爪讗转 讬讚讬 讛讘专讬讜转 砖讛讬讜 诪专谞谞讬诐 注诇讬讜, 砖专诪讬 讘专 讞诪讗 谞讞 谞驻砖讬讛 诪驻谞讬 讚讘专讬 专讘讗 砖讗诪专 讘讘"讘 (讬讘 讘) "讜讗谞讗 讘转专讗", 讜讘讝讛 驻转讞 驻讬讜 诇砖讟谉 讻诇注讬诇 (讬讟 讗), 诇驻讬讻讱 讗诪专 讻讗谉, 砖诪驻谞讬 住讬讘讛 讗讞专转 谞讞 谞驻砖讬讛; 砖讛讜讗 诇讗 谞转讻讜讬谉 讘讚讘专讬讜 砖讬诪讜转 讗诇讗 砖讬讙专砖 讗转 讘转 专讘 讞住讚讗 讜讬砖讗谞讛 讛讜讗, 讻诪讜 砖驻讬' 诪讛专砖"讗 讘讞讚讜砖讬 讗讙讚讜转 讘讘"讘 砖诐.

